Nak Jaga Atau Lawat Ahli Keluarga Di Wad Ada Tipnya. Perlu Buat Agar Semuanya Baik-baik.

Setiap kali membaca posting puan Raudzah Arippin, sering kali jugalah hati ini tersentuh melihat ketabahan dan kegigihan seorang wanita bergelar isteri. Cukup positif dalam mengharungi cabaran apabila suaminya di serang strok. Malah Puan Raudzah juga tidak pernak lokek berkongsi ilmu daripada pengalaman yang dilalui dari dulu hingga kini.

Dan ini antara yang pernah dikongsikan adalah tentang tip menjaga dan melawat pesakit. Semoga panduan ini bermanfaat bagi diri kita sekiranya sedang berdepan dengan ahli keluarga yang sakit.

TIPS : MENJAGA DAN MELAWAT PESAKIT DI WAD ICU/HDW

Agak kerap juga saya menerima mesej dari waris yang menjaga pasangan atau ibu dan ayah yang terlantar di Wad ICU atau HDW. Kata mereka, apa yang perlu dibuat jika pesakit terlantar di wad begitu? Tidak mungkin hanya datang, tunggu dan lihat sahaja perkembangan pesakit.

Baik, saya kongsikan pengalaman saya.

Ini antara bacaan yang saya lakukan (saya pernah kongsikan dalam posting tahun lalu). Waktu suami saya di hospital dulu, saya banyak bertanya pada orang yang lebih arif. Ramai juga yang kongsikan dengan saya. Jadi saya kompilasikan semuanya di sini.

Saya juga ada catatkan panduan untuk pelawat, apa yang sesuai kita bawa ke hospital (sebagai buah tangan), dan apa yang perlu dielakkan.

BACAAN : SURAH, AYAT & DOA

1. Surah Yasin (sebaiknya awal pagi dan awal malam)

2. Surah Al Waqiah (untuk sembuhan luka dalaman)

3. Surah Al Kahfi (saya baca pada hari Jumaat, ganti surah Al Waqiah)

4. Surah Al Fatihah (baca 7 kali dan baca senafas pada ayat terakhir sambil berdoa kesembuhan)

5. Ayat-ayat Manzil :
Surah Al-Fatihah [1:1-7]
Surah Al-Baqarah [2:1-5]
Surah Al-Baqarah [2:163]
Surah Al-Baqarah [2:255-257]
Surah Al-Baqarah [2:284-286]
Surah ‘Ali ‘Imran [3:18]
Surah ‘Ali ‘Imran [3:26-27]
Surah Al-‘A’raf [7:54-56]
Surah Bani Israil (Al-Israa) [17:110-111]
Surah Al-Mu’minun [23:115-118]
Surah As-Saffat [37:1-11]
Surah Ar-Rahman [55:33-40]
Surah Al-Hashr [59:21-24]
Surah Al-Jinn [72:1-4]
Surah Al-Kafirun [109:1-6]
Surah Al-Ikhlas [112:1-4]
Surah Al-Falaq [113:1-5]
Surah An-Nas [114:1-6]

6. Ayat-ayat Syifa’ :
Surah At-Taubah [9: 14]
Surah Yunus [10: 57]
Surah An-Nahl [16: 69]
Surah Bani Israil (Al-Israa) [17: 82]
Do’a Nabi Ibrahim dalam Surah Asy-Syu’raa’ [26:80]
Surah Fushshilat [41:44]

7. Ayat-ayat Munjiyyat :
Surah At-Taubah [9 :51]
Surah Yunus [10 : 107]
Surah Hud [11 : 6]
Surah Hud [11 : 56]
Surah Al-‘Ankabut [29 : 60]
Surah Fātir [35 : 2]
Surah Az-Zumar [39 : 38]

8. Selawat Syifa’

9. Selawat Tafrijiyyah

10. Doa Angin Ahmar (doa panjang)

11. Doa Hizbul Bahr (Imam Abu Al-Hasan As-Syadzili)

12. Doa Abu Darda’ (awal pagi dan awal malam)

Semua ayat dan doa ini saya bacakan setiap kali waktu lawatan tengahari dan petang, mengikut ruang yang ada.

AMALAN LAIN :

1. Sebaiknya, seorang waris sentiasa berada di samping pesakit dan bacakan ayat-ayat dan doa yang disebut di atas.

2. Minta jururawat masukkan air zam zam ketika ‘feeding’ melalui Ryle’s tube (tiub susu dan ubat yang dimasukkan melalui hidung ke perut). Jika kehabisan air zam zam, boleh ganti dengan air bacaan surah Yasin.

3. Wudhu’kan pesakit menggunakan botol penyembur (spray) setiap kali waktu solat (walaupun mereka belum sedar). Bisikkan ke pesakit, sudah masuk waktu. Adalah baik pesakit sentiasa dalam keadaan berwudhu’.

4. Letakkan sedikit wangian (sebaiknya wangian kasturi), atau wangian yang biasa dipakai pesakit, di hidungnya. (Kata pengamal perubatan alternatif, ia untuk merangsang pernafasan yang baik dan juga merangsang otak. Wallahu’alam)

5. Apabila tinggalkan pesakit selepas waktu melawat, elok diperdengarkan bacaan ayat Quran di telinga pesakit menggunakan pemain MP3 dan earphone. (Waktu di HKL dahulu, jururawat akan tolong simpankan pemain MP3 tersebut apabila baterinya sudah habis). Jangan gunakan telefon bimbit.

PANDUAN BUAT PELAWAT :

APA YANG SESUAI DIBAWA SEBAGAI BUAH TANGAN KEPADA PESAKIT / WARIS :

1. Air zam zam

2. Air bacaan Yasin

3. Naskhah Manzil / Buku Doa / Buku yang sesuai

4. Bawakan botol spray (sekiranya penjaga belum ada. Botol spray ini banyak kegunaan ketika di hospital)

5. Makanan yang sesuai untuk penjaga pesakit di hospital (pesakit di ICU atau HDW biasanya tidak boleh makan). Elakkan bawa lauk pauk yang dibungkus dalam plastik, buah-buahan yang besar dan berat, atau apa sahaja yang sukar dan berat untuk dibawa.

6. Vitamin atau multivitamin yang sesuai untuk penjaga (bertanya dahulu lebih baik)

APA YANG PATUT DIELAKKAN (TERUTAMA KETIKA MELAWAT PESAKIT DI WAD ICU ATAU HDW) :

1. Tidak perlu melawat pesakit sekiranya anda sedang sakit, demam, batuk atau selsema. Bimbang kuman dari anda akan menjangkiti pesakit. Memakai ‘mask’ adalah lebih bagus sekiranya ada.

2. Tanya dahulu kepada waris pesakit, sama ada pesakit boleh atau sesuai menerima tetamu atau tidak.

3. Wad ICU atau HDW biasanya hanya boleh dimasuki 2 orang pelawat sahaja dalam satu masa. Elakkan mengambil masa terlalu lama melawat pesakit.

4. Basuh tangan sebelum mendekati katil pesakit. Ruangan basuhan tangan dan sabun disediakan oleh hospital.

5. Elakkan dari merakamkan foto pesakit tanpa izin waris dan pesakit sendiri. Apatah lagi menyebarkan gambar tersebut pada orang lain. (Peraturan di hospital sebenarnya tidak boleh rakamkan gambar, apa lagi di wad-wad kritikal).

6. Pelawat lelaki yang bukan mahram tidak digalakkan masuk melawat pesakit wanita. Kebiasaannya keadaan pesakit wanita di Wad ICU/HDW (juga di wad biasa) dalam keadaan tidak menutup aurat. Wakilkan waris perempuan untuk melawat.

7. Elakkan terlalu banyak bertanya kepada waris. Katakan perkara yang baik dan positif sahaja walaupun pesakit nampak sudah terlalu uzur.

8. Doakan pesakit ketika berada di sisinya.

9. Elakkan mempromosi dan menjual sebarang produk ‘supplement’ kepada waris ketika ini.

Maaf jika ada kekurangan. Catatan adalah berdasarkan pengalaman peribadi menjaga suami yang terlantar di Wad HDW selama 10 hari dan di wad biasa selama sebulan.

Moga ada manfaat.


Takut Makan Ketupat Banyak Dipagi Raya Sebab Angin? Ini Cara Masak Pulut Yang Betul Untuk Elakkan Angin Anda Kena Tahu!

Ketupat memang enak dimakan di pagi raya. Namun ramai wanita takut untuk menjamah makanan jenis berpulut kerana sifat anginnya. Bimbang makan berlebih-lebih dan angin mula menyakitkan badan.

Sifat angin pada pulut ini buat perut tidak selesa, malah badan juga rasa sakit-sakit kesan daripada angin dalam badan.

Disebabkan itulah rata-rata wanita yang berkahwin mengelakkan makanan ini jauh-jauh daripada menu harian mereka. Kuih muih seperti Seri Muka, Pulut Inti atau Pulut Mangga sekalipun hanya mampu dipandang sepi oleh mereka. Sukar!

Sebenarnya ada cara untuk mengatasi masalah ini daripada terus menghantui dan mengelakkan makanan ini selamanya. Perkongsian daripada penulis makanan dan resepi Puan Ainini Zainal di facebooknya pastinya buat kita rasa lega.

Katanya cara kita memasak menentukan masalah angin ini. Bagaimana mengurangkannya? Ikuti perkongsian penulis ini.

Pulut atau ‘glutinous/sticky/sweet rice’ memang sifatnya sedikit ‘berangin’. Tapi ada cara yang boleh membantu anda makan. Jika tidak dapat hilangkan terus anginnya pun, dapatlah dikurangkan sedikit.

Cara Masak Sebelum Makan Pulut

1. ‘Wajib’ rendam semalaman. Untuk membuang phyctic acid di dalamnya. Rendam dan esoknya buang air rendaman, masak seperti biasa. Biasanya antara penyebab utama ‘bloating’ adalah beras pulutnya tidak direndam lama sebelum dimasak.

2. Masak bersama hirisan halia. Halia antara makanan yang membantu menyingkirkan angin berlebihan di dalam badan. Seperti mana kita kukus keledek (juga penyebab ‘bloating’) bersama halia untuk mengelakkan masalah ini, lakukan yang sama dengan masakan pulut.

3. Pastikan kombinasi makanan yang sesuai. Biasanya kombinasi makanan yang tidak sesuai ini boleh menyebabkan ‘gastronomical problems’, ketidakhadaman dan penghasilan gas dalam perut. Hasilnya, ‘bloating’. Grain (beras) adalah makanan yang sesuai digandingkan dengan sayuran, daging, ikan, ayam, kekacang, sayuran.

Kombinasi ‘grain’ dengan makanan apa yang tidak sesuai?

Buah
Biasa makan pulut mangga dan rasa perut tidak selesa? Sekali dua mungkin ok.

Tapi jika selalu, masalah penghadaman yang selalu di’stimulate’ dengan kombinasi makanan yang tidak sesuai akan menyebabkan gangguan sistem penghadaman menjadi semakin lemah (selalu ada gas).

Bagaimana dapat kita capai kesihatan yang optimum jika begitu? Perut yang ‘sihat’, hasilnya badan yang sihat.

Selamat makan pulut!


Betik Muda Pulihkan Masalah Sakit Tumit, Hanya Patuh Aturan Ini Sahaja!

Siapa pernah alami rasa sakit pada tumit kaki memang terasa seksa nak berjalan. Paling ketara apabila baru bangun daripada tidur. Kaki tak dapat memijak lantai dengan baik dan sudahnya jalan pun terhencot-hencot. Memang sakit.

Ubat-ubatan moden memang membantu, namun setelah ubat habis, kaki akan kembali sakit seperti sediakala. Jika mengalami sakit secara berterusan, ada baiknya anda cuba berjumpa doktor untuk rawatan lanjut. Manalah tahu anda mengalami masalah tumit serius seperti Calcaneal Spurr atau sebagainya.

Aku post kat sini petua ni untuk sapa-sapa yang sakit tumit tu supaya boleh amalkan. Manalah tahu kan, ada yang dah lama menderita sakit tumit tu, dah cuba macam-macam tapi tak menjadi kan.

Sama-sama kita cuba dan bertawakal kepada Allah sebab Allah yang menyembuhkan. Petua ni hanyalah ikhtiar dari kita dengan ilmu yang diberi kepada sesiapa yang DIA mahu.

Petuanya adalah seperti berikut :-

1. Ambil betik muda (betul-betul muda).

2. Letak atas api dapur dan bakar hingga hangus (bakar one side, dan letak atas api, jangan di balik-balik, biar jer gitu)

3. Dah hangus sebelah, angkat dan alaskan dengan kain (beberapa lapis).

4. Letakkan kaki atas betik (Jangan sampai kaki terbakar, kalau panas tambah kain lagi).

5. Biarkan kaki atas betik sehingga betik tu suam. Alihkan kain.

6. Tekan lagi kaki sehingga betik berlubang. Dalam lubang ada air, rendamkan tumit ke air ni.

7. Siap dan lapkan kaki dengan kain kering.

Kalau ada gout atau toksin, akan terdapat lebam-lebam dekat kaki. Mungkin juga akan kena cirit-birit. Begitu kata AuntyN lagi.

Cara Legakan Sakit Kaki
Diantara cara lain yang boleh dilakukan untuk melegakan masalah tumit yang sakit ini adalah menjaga beberapa perkara ini. Semua ini amat membantu tumit kaki kita menjadi lebih baik. Sambil amalkan petua di atas, amalkan juga kaedah ini. Semua ini akan turut sama membantu.

1. Ketika bangun dari tidur, jangan terus berjalan sebaliknya lakukan sedikit senaman kaki. Lakukan regangan kaki dengan memusingkan kaki secara perlahan-lahan.

2. Gerakan dan senaman pada kaki membolehkan oksigen dan darah sampai pada kaki dengan baik dan sakit pun makin reda.

3. Rendam kaki dengan air suam yang diletakkan garam atau air herba.

4. Jaga kaki dengan pemakaian kasut sesuai. Keluarkanlah sedikit bajet yang besar untuk membeli kasut yang selesa dan baik untuk kaki.

5. Mulakan memijak hujung kaki dan kemudiannya barulah tumit.

Sumber: AuntyN


“Lepas Tukarkan Baju Baby, Saya Biar Atas Meja. Dalam Seminit Dua…” Najdi Kongsi Detik Cemas Bayi Usia 2 Minggu Jatuh Lantai

Makang tidak berbau,  kealpaan mengundang padah buat Najdi 30, bekas anggota kumpulan UNIC apabila  berdepan detik cemas apabila bayi berusia dua minggu jatuh dari ketinggian satu meter.

Segalanya berlaku dalam sekelip mata. Hanya Dalam masa tempoh kira-kira dua minit, anak keempatnya iaitu Wan Mishary yang ditinggalkan di atas meja makan di tingkat bawah bersendirian jatuh ke lantai.

“Lepas tukarkan baju baby, saya biar atas meja… sepatutnya letak atas katil dulu. Isteri mandi waktu tu.

“Saya naik atas sekejap untuk tukar baju. Sekejap je dalam seminit atau dua minit… ketika nak sarung baju tiba-tiba dengar baby menangis, rupa-rupanya dah jatuh.

“Saya orang terakhir yang pegang, kesilapan datang daripada saya. Lepas kejadian saya dan isteri hanya mampu berdoa dan menangis… masing-masing salahkan diri,” katanya ketika dihubungi mStar.

Kesan bengkak di kepala

Ekoran itu, Najdi segera membawa bayinya itu ke Hospital Kajang bagi mendapatkan rawatan.

“Malam selasa doktor pakar buat ultrasound untuk periksa kalau ada pendarahan dalam kepala, Alhamdulillah tiada… tapi kena monitor 24 jam.

“Setakat sekarang ni okey, tapi apabila baby bangun tidur dia akan terkejut sikit. Ada kesan bengkak di kepala bahagian kiri,” katanya lagi.

Anak kedua tarik lampin balut bayi

Najdi turut berkongsi punca kejadian itu disebabkan anak keduanya menarik kain lampin yang digunakan untuk membalut bayi.

“Rupa-rupanya anak saya nombor yang nombor dua tu tarik napkin dia… napkin dia tu saya guna balut baby.

“Saya bukan nak salahkan sesiapa, cuma saya kesal benda ni jadi.

“Anak saya ni ada autisme sikit dan memang tak boleh nak salahkan dia, jadi salah diri sendiri,” katanya.

Guna meja makan tukar lampin dan baju

Akibat trauma dengan kejadian tersebut, Najdi dan isteri kini tidak lagi menggunakan meja makan sebagai tempat untuk menguruskan bayi.

“Isteri saya gunakan meja makan untuk jadikan tempat tukar lampin dan baju, lepas tukar baju baru letak di katil.

“Sebelum ni saya pun pernah tegur jangan tukar baju baby atas meja, takut tertinggal,” katanya.

Najdi dan Norazreen  mendirikan rumah tangga pada 2016. Hasil perkongsian hidup selama lima tahun itu, pasangan ini dikurniakan empat cahaya mata, Wan Nur Maisarah,5, Wan Mustapha,3, Wan Medina,2, dan yang terbaharu Wan Mishary,2 minggu.

Dalam perkongsian terbarunya, Najdi memuat naik gambar bayinya yang sudah keluar daripada hospital dan berterima kasih atas doa yang dititipkan buat anaknya.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Kerap Minum Kopi Sewaktu Hamil, Punca Anak Jadi Pendek

Amalan minum kopi di kalangan masyarakat seperti sudah menjadi kebiasaan. Malah penangan minuman berkafien tinggi ini seperti sudah sebati dalam diri.

Jika tidak mendapatkannya sehari, boleh tak keruan hidup jadinya. Jadi tak mustahillah kopi sentiasa menjadi minuman utama dalam kehidupan.

Tapi awas! Amalan menikmati minuman ini sewaktu hamil dan berterusan boleh mempengaruhi perkembangan anak dalam kandungan.

Berdasarkan kajian jurnal JAMA Network Open, bayi yang terdedah kepada kafein ketika dalam kandungan cenderung untuk lebih pendek berbanding rakan sebayanya.

Menerusi 2,400 responden yang terdiri daripada wanita hamil, didapati anak yang dilahirkan daripada ibu yang mengambil kafein dan paraxanthine dalam kehidupan harian, lebih pendek.

Jurang ketinggian juga dilaporkan mengalami perbezaan seolah-olah anak berusia empat tahun dan lapan tahun.

Pun begitu, harus diingat kafein bukan hanya terkandung di dalam kopi sebaliknya meliputi coklat, teh dan juga air bikarbonat.

Maka disebabkan itu, pengambilan kafein dihalang khususnya untuk ibu hamil.

Bagaimanapun, pengkaji NIH, Jessica Gleason mengklasifikasikan dapatan kajian tentang perbezaan ketinggian itu masih rendah.

Baginya, kajian perlu lebih menyeluruh dan meliputi tahap kesihatan kanak-kanak terlibat serta adakah perbezaan ketinggian itu berlarutan sehingga dewasa.

Beliau juga menasihati supaya ibu hamil tidak panik dengan hasil kajian yang diperoleh itu kerana penelitian lebih lanjut diperlukan.

“Dapatan kajian ini bukanlah perbezaan besar dalam ketinggian meskipun terdapat bukti yang menyatakannya,” jelas Gleason.

Walaubagaimanapun, wanita hamil perlu berbincang tentang pengambilan kafein dengan doktor mereka bagi mengetahui kesan lanjut dan melihat perkembangan bayi dalam kandungan.

Sumber : Okezone

Artikel Berkaitan


Bila 2 Anaknya ‘Dijemput’ Serentak,  Wanita Ni Curah Rasa!

Nukilan seorang ibu mengimbau kembali detik sebelum kejadian kemalangan jalan raya  yang meragut dua orang puterinya cukup menyentuh hati.

Kejadian maut tersebut turut dilaporkan di dalam  akhbar dan ini sebahagian laporannya.

Ibu redha sayang…

Ibu redha sayang pergi tinggalkan ibu..
Sebelum kejadian.. Afina tengah tidur.ibu tengah belai rambut kakaq nailah sambil boràk ngan nailah..

Nailah duduk kat depan..nailah suh ibu duduk belakang dengan adik..

Masa kejadian ibu nampak kereta kita je terbabas kemudian ibu dah tak ingat apa2.
Abah cakap ibu tercampak keluar tépi kereta.Abah sedar masa tu..abah keluar ikut tingkap,.

Ibu sedar .. Afina sebelah kanan ibu..
Kakaq nailah dan abah sebelah kiri ibu..
Ibu tanya abah..

Abah cakap kakaq dan adik xgerak gerak..
Ibu tak mampu nak gerak sebab paha ibu dan tulang pinggul sebelah kiri ibu patah .

Ibu rindu kakaq dan adik sangat2.
Ibu ternampak gambar kakaq dan adik tiba2 ibu xtahan air mata ni dari mengalir…
Ibu rindu sangat..

Setiap kali ibu balik kerja petang..kakaq sambut ibu pulang terus keluar pintu pagar dan peluk ibu..

Adik pula akan menjerit jerit minta ibu dukung adik…Adik akan memberikan senyuman manis sangat pada ibu..

Allah….ibu rindu sangat..

Damailah kakaq nailah dan adik disana ye..
Tunggu abah dan ibu ye syg..

Ibu xsabar nk jmpe kamu syg puteri ibu…
Ibu redha nak..ibu akan cuba untuk terus kuat menghadapi kehidupan ibu tanpa putri ibu disisi ibu…

Ibu sayang nailah dan Afina sangat…
Tungu ibu dan abah ye syg…

sumber : Ayuni Yumni


“Saya Sebagai Ibu Gagal Menjaga Yusuf. ” Susu Badan Tak Keluar, Ibu Tinggalkan Bayi  Bersama Nota Lepas Dua Hari Dilahirkan. Sebaknya Baca!

Anak anugerah yang terindah dan dinantikan oleh setiap pasangan suami isteri. Namun ada antara pasangan yang terpaksa menanti lama untuk memperoleh si kecil ini dalam rumah tangga mereka. Hadirnya si kecil dalam hidup mereka di tatang bagai minyak yang penuh.

Namun, masih ada si ibu yang bersikap kejam yang sanggup membuang anak sendiri. Terbaru dilaporkan seorang bayi lelaki ditinggalkan dengan satu nota di hadapan sebuah rumah di Kota Belud, Sabah.

“Saya sebagai ibu gagal menjaga Yusuf. Sejak lahir, Yusuf belum minum setitik susu. Biarlah Yusuf tinggal dengan puan.”

Demikian antara kandungan nota didakwa ditinggalkan bersama seorang bayi lelaki di hadapan sebuah rumah di Kampung Pompod, dekat sini, semalam.

Kehadiran bayi dipercayai baru dilahirkan itu dikatakan disedari pemilik rumah terbabit, seorang wanita berusia 33 tahun, selepas terdengar tangisannya kira-kira jam 5.30 pagi.

Difahamkan, bayi yang hanya berbalut kain itu ditinggalkan di atas kerusi berhampiran tangga rumah wanita terbabit.

Ketua Polis Daerah Kota Belud, Superintendan Mohd Zaidi Abdullah, berkata pemilik rumah yang bekerja sebagai kerani itu kemudian tampil membuat laporan polis pada jam 8.57 pagi.

Beliau berkata, wanita itu datang ke Ibu Pejabat Polis Daerah (IPD) Kota Belud dengan membawa bayi terbabit bersama nota dipercayai ditinggalkan oleh ibu kandungnya.

“Pengadu mendakwa beliau dan ibunya terdengar tangisan bayi sebelum keluar untuk memeriksa keadaan di luar rumah. Mereka kemudian mendakwa menemui bayi terbabit dengan sekeping nota yang ditujukan kepadanya.

“Nota itu meminta wanita terbabit menjaga bayi berkenaan dan menyatakan tarikh lahirnya ialah 29 Jun 2019, namun tiada nama ibu kandung bayi disertakan,” katanya ketika dihubungi, hari ini.

Mohd Zaidi berkata, setakat ini, bayi itu berada dalam keadaan sihat dan tiada sebarang kesan kecederaan ditemui pada tubuh badannya.

“Pengadu mendakwa tidak mengetahui mana-mana saudara terdekat atau penduduk kampung yang baru melahirkan bayi.

“Susulan itu, polis akan menghantar pengadu dan bayi berkenaan ke Hospital Kota Belud bagi menjalani ujian asid deoksiribonukleik (DNA) untuk mengenal pasti hubungan mereka,” katanya.

Beliau berkata, kes disiasat mengikut Seksyen 317 Kanun Keseksaan atas kesalahan membuang bayi yang boleh dikenakan hukuman penjara tujuh tahun atau denda atau kedua-duanya sekali, jika sabit kesalahan.

“Orang ramai yang ada maklumat diminta tampil ke balai polis berhampiran untuk membantu siasatan,” katanya.

Sumber: Berita Harian


“Rakyat Kini Alami Masalah Kesihatan Mental & Fizikal Yang Teruk.” ‘Kurung’ Rakyat Tidak Lagi Relevan, TMJ Minta SOP Dikaji Semula!

Keluh kesah rakyat yang berhadapan dengan kesusahan akibat Pandemik Covid-19 mula mendapat perhatian pihak atasan.

Terbaru, dalam satu perkongsian di laman facebooknya, Tunku Mahkota Johor (TMJ), Tunku Ismail Sultan Ibrahim berpendapat prosedur operasi standard (SOP) perlu dikaji semula secara holistik dan berasaskan data yang sahih.

Dalam titah baginda juga berkata, tindakan ‘mengurung’ rakyat yang sudah hampir dua bulan tidak lagi relevan memandangkan statistik Covid-19 harian masih mencatatkan jumlah kes yang tinggi.

Saya telah berjumpa dengan YAB Datuk Haji Hasni Bin Mohammad, Menteri Besar Johor, YB Datuk Onn Hafiz bin Ghazi, EXCO Pelancongan, Belia dan Sukan, dan YB Dato’ Haji Azmi bin Rohani, Setiausaha Kerajaan Johor pada hari ini (4 Julai 2021). Dalam perjumpaan tersebut saya telah menitahkan agar kerajaan negeri mempercepatkan lagi pelaksanaan inisiatif-inisiatif melawan pandemik Covid-19 yang kini dalam keadaan yang kritikal.

Jelas baginda lagi, statistik kes yang tidak menunjukkan penurunan manakala rakyat semakin tertekan sehingga mengalami masalah kesihatan mental dan fizikal yang teruk.

Sehingga kini, statistik Covid-19 masih menunjukan jumlah kes harian yang tinggi. Rakyat kini sudah dikurung hampir dua bulan dan saya bimbang rakyat kini mengalami masalah kesihatan mental dan fizikal yang teruk. Di samping itu, masalah sosioekonomi juga tertimbul akibat situasi ini yang berpanjangan. Saya berpendapat bahawa SOP patut dikaji semula secara holistik dan berasaskan data yang sahih. Setakat mengurung rakyat sudah tidak lagi relevan.

Dalam pada itu, TMJ turut meminta supaya rakyat disaring secara meluas dan diberikan vaksin secepat yang mungkin.

Penggunaan ‘rapid test kit’ dan test kit peribadi juga perlu diperkenalkan secepat mungkin untuk semua orang dan digunakan secara meluas khususnya untuk sektor-sektor yang penting selain daripada para barisan hadapan, khususnya sektor kritikal yang melibatkan pemprosesan ubatan, bahan makanan dan barang keperluan asas. Rakyat juga patut disaringkan secara meluas dan divaksinasi secepat mungkin.

Saya juga telah menitahkan agar proses vaksinasi untuk Bangsa Johor dipercepatkan melalui pelbagai inisiatif, termasuk untuk kerajaan negeri Johor memperolehi vaksin secara pembelian terus. Dengan ini, saya berharap kita akan berjaya mengatasi pandemik ini. Allah Peliharakan Sultan.

DYAM Mejar Jeneral Tunku Ismail Ibni Sultan Ibrahim, Tunku Mahkota Johor

Jom sertai pertandingan Pilihan Keluarga Bulan Ini. Caraya mudah, klik sahaja link INI atau imbas QR code yang ada di poster. Hadiah menarik menanti anda!


Rupanya Banyak Manfaat Kapur Makan, Ini 11 Petua Kecantikkan Dan Kesihatan Boleh Cuba!

Kapur makan biasanya digunakan sebagai bahan pelikat bagi mengentalkan kuih. Selain itu ia juga mampu menambah rasa rapuh pada makanan atau kuih tersebut. Malah, juga digunakan untuk menjadikan bancuhan pisang atau cempedak goreng menjadi lebih rangup.

Selain untuk bahan masakan, kapur makan ini turut digunakan sebagai petua jika ada masalah kesihatan dan kecantikan. Bagaimana pun, bagi yang menghadapi masalah kesihatan tetap perlu mendapatkan rawatan pegawai perubatan. Petua ini sekadar alternatif sahaja.

Nak tahu caranya ikuti panduan ini.

11 PETUA GUNAKAN KAPUR MAKAN (KAPUR SIRIH).

Kapur makan ni takde bau, berwarna putih dan secara kimia, formula molekulnya ialah CaCO3. Kita, orang Malaysia biasa panggil kapur sirih. Dan kebiasaannya kita guna untuk buat kuih muih tradisional Melayu kan.

Hari ni, sis Mya nak share selain untuk makan dengan sirih dan buat kuih, kapur ni boleh jugak kita gunakan untuk benda lain. Maksud sis Mya guna untuk masalah kesihatan dan kecantikan. Nak tau?

Meh, jom baca satu satu. Ada jugak beberapa petua ni yang biasa uolls buat. Terutama akak akak yang berpantang dulu dulu. Sis Mya pun ada guna beberapa petua ni.

1- Gout

Ambil daun ubi kayu kemudian campurkan dengan kapur sirih secukupnya. Ramas sampai hancur. Lumur kat bahagian yang kene gout tadi.

2- Kedutan pada perut selepas bersalin

Ambil kapur sirih satu senduk makan. Pastu campur dengan minyak kayu putih 1/2 senduk makan. Perahkan sekali jus limau nipis. Sapu ramuan pada perut setiap kali lepas mandi dan balut dengan kain.

3- Kutil

Lumurkan kutil dengan kapur sirih kemudian balut. Buat cara ni 2 kali sehari.

4- Hilangkan bulu ketiak

Lumur ketiak dengan kapur sirih yang dicampur dengan air perahan limau nipis. Tunggu 15-20minit pastu bilas dengan air bersih. Lakukan 3 kali seminggu.

Ni sis Mya pernah buat tau. Tak campur limau nipis pun ok. Sapu je nipis nipis kat ketiak tu. Kerap buat in shaa Allah, bulu ketiak tu segan gila nak hidup. Hahahah.

5- Badan berbau

Ambil 1/2 hirisan limau nipis, kemudian oles kapur sirih pada hirisan limau tu. Sapu nipis nipis je tau dan make sure rata. Pastu leh la gosok gosok ketiak masa mandi. Tunggu 5 minit baru lah bilas dan cuci dengan air bersih.

6- Telinga dimasuki semut

Sapu kapur sirih pada bahagian belakang telinga. Kesan panas yang dikeluarkan oleh kapur tu dapat buat semut tu nak keluar. Tapi kalau semua tu takmo keluar jugak. Silalah pergi jumpa doctor. Sis Mya dah penah kene seksa uolls. Hihi.

7- Sakit perut (kanak kanak)

Ramas beberapa helai daun durian dengan kapur sirih, sapu dekat perut.

8- Bengkak Lutut

Campurkan kapur dan asam jawa sama banyak. Gunakan jumlah yang sama banyak lebih kurang segenggam asam jawa dan kapur untuk satu lutut. Sapu pastu balut lah dengan kain biarkan sampai kering. In shaaAllah bengkak akak surut atau makin kurang.

9- Menghilangkan jerawat

Sapu kapur secara nipis pada jerawat sama ada yang sudah dipicit atau kat jerawat yang tengah kembang subur tu.

Lebih elok kalo campur bedak sejuk dan sikit garam. Lebihkan bedak sejuk ye. Bancuh ngan air letak kat tempat jerawat tu.

In shaa Allah jerawat akan mengecut. Yang bekas tu plak akan mengelupas dan hasilkan kulit baru.

10- Ruam ( akibat alahan/alergi)

Sapukan kapur yang dicampur air. Kiranya bancuhan cair la ye. Sapu kat tempat yang ruam atau gatal gatal tu. Nipis nipis je ye. Kalo kene gigit nyamuk pun boleh. Not recommended untuk budak kecik baby ye.

11- Kudis buta

Ambil kapur dan campur dengan sikit air masak hingga berbuih. Biarkan suam dan sapukan pada kudis buta tu. Sapu masa anak tengah tido ye. Sebab ramuan ni pedih sikit bila kene kudis tu.

Biasanya kanak kanak yang suka main tanah kene kudis buta ni. Kudis akan kering beberapa hari lepas buat buat berulang kali. In shaaAllah.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Mak Ayah Wajib Tegur 5 Perangai Anak Ini

Kebanyakan perangai anak ni memang mencabar kesabaran mak ayah kan. Kadang-kadang kita boleh diamkan je tapi kadang-kadang ada perangai anak yang melampau dan keterlaluan!

Yang keterlaluan ni memang kena ditegur. Tak boleh dah guna alasan ” alahhh..biasa la budak budak “. Sebab tanpa teguran, perangai tak elok ni akan melekat dan menjadi ‘wiring otak’ yang kekal dan susah diubah.

Ni 5 perangai anak yang kita kena tegur daripada kecil :

1. SUKA MASUK BILIK ORANG
Memang anak yang penuh dengan rasa ingin tahu (curiosity) ni akan sangat suka ‘explore’ tempat yang baru. Sifat ‘curiosity’ ni bagus tapi kita kena bimbing sifat tu supaya anak kita boleh teruskan sifat ‘curiosity’ nya tanpa ganggu privasi orang lain.

Ni la adab yang kurang ada pada kanak kanak zaman sekarang. IQ tinggi tapi EQ dan Interpersonal skills tak dipeduli.

2. SUKA MENYAMPUK ORANG TUA SEDANG BERCAKAP
Memang anak yang tengah teruja ni akan main sembur je bertanya tanpa tengok masa dan tempat. Suka bertanya tu bagus tapi kalau kita tengah bercakap dengan orang lain pun dia nak menyampuk, tu boleh jadi masalah.

Kenapa?

Anak yang suka menyampuk ni biasanya suka sangat nak cari perhatian ( entitle for attention ) dan sangat susah nak lawan perasaan ditolak ( unable to tolerate frustation ). Tu la kenapa kalau anak menyampuk, saya terus tegur dan bagitahu dia untuk tunggu saya habis bersembang dulu.

Daripada situ pun saya dah boleh latih anak ‘self control’. Anak yang tinggi Self Control insyaAllah akan lebih berjaya suatu hari nanti.

3. SUKA MAIN KASAR
Jangan pandang ringan kalau anak kita suka tumbuk atau cubit kawan kawannya. Tanpa teguran, sifat ni boleh jadi habit yang kekal dan berterusan sampai remaja dan dewasa.

Teguran tu pula mesti ‘on the spot’. Nampak je anak berkasar dengan sepupu dan kawannya, kita kena terus tegur dan ajar dia cara yang betul nak bergaul. Kalau kita cuma ketawa dan anggap ianya permainan semata semata bahkan siap puji puji pula, otak anak kita akan anggap ianya ‘social reward’ dan susah nak diubah sampai la dia dah besar nanti.

4. BUAT BUAT TAK DENGAR
Kalau anak tak dengar sebab mengelamun tu lain cerita tapi kalau dia buat buat tak dengar dengan sengaja itu namanya POWER PLAY.

Masa ni la anak nak uji autoriti kita. Mak ayah yang kurang autoriti akan cepat mengalah dan membiarkan je anak menguasai dirinya. Lama kelamaan kita akan nampak anak akan semakin degil dan susah dengar cakap. Itulah yang terjadi bila kita kurang autoriti pada anak anak kita sendiri.

5. ANAK TERLALU PEMENDAM
Ada juga anak yang sangat susah nak menangis. Kalau dia sakit ataupun sedih dia ketap je bibir supaya tak menangis.

Pernah kan kita dengar falsafah “Boys dont cry ” kan?

Salah sebenarnya falsafah tu. Kita kena bagi signal pada otak anak kita bahawa ianya okey untuk meluahkan emosi terpendam mereka.

Tu la kenapa kalau anak menangis, jangan la duk tengking mereka. Menangis adalah cara anak kita mengekspresi emosi sedih mereka.

Cuma kita kena bantu mereka untuk kawal emosi tu je supaya ianya tak berubah menjadi amukan dan tantrum. Tengking boleh selesaikan tangisan, tapi parut dan luka psikologinya itu yang akan berpanjangan!

Jom ajar pasangan kita 5 info kat atas ni. Rasanya ramai lagi mak ayah yang belum tahu ilmu dan info ni kan.


“Kalau Orang Lain Yang Jumpa, Belum Tentu Dipulangkan Semula…” – Pengakhiran Yang Menyentuh Hati

Peristiwa kehilangan anak bagaikan mimpi ngeri bagi ibu bapa. Kalau boleh, kita tidak mahu perkara sebegini jadi pada diri kita walaupun sekali, belum tentu kita jumpa atau tidak saja pilihannya kerana berlakunya macam-macam kes yang terjadi melibatkan kanak-kanak yang kita tidak ingini terjadi pada anak kita.

Itu pun, beliau rasa sangat bersyukur kerana dia pergi bersama adik lelakinya yang turut membantu kanak-kanak tersebut. Pada awalnya kanak-kanak itu terlihat wanita dan adiknya itu menuju kepadanya, kanak-kanak itu larikan diri sambil menangis. Apabila dipujuk dan ingin menghulurkan bantuan, kanak-kanak itu akur.

Mereka sehinggakan buntu untuk mencari ibunya dan menenangkan adik ini dengan membelikan air yang dia nak.

Pencarian ibunya masih diteruskan, sehinggakan Sharifah menggigil, berdebar ketakutan dalam memikirkan bermacam kemungkinan yang berlaku.

Seusai keluar dari pasaraya membeli air, satu keajaiban berlaku dimana ibu dan keluarga kanak-kanak turut berada di situ.

Tanpa berfikir panjang, ibunya terus berlari kearah anak dan memeluk erat anaknya.

Bergelinanng air mata bagi yang melihatnya. peras an berdebar apabila kehilangan anak ni macam nak tercabut jantung!

VIDEO

Mulia hati dua beradik ini berusaha mencari semula ibu kanak-kanak yang hilang ni. Kalau jumpa dengan orang yang salah, belum tentu dia pulangkan semula anak itu.

Ibu kepada kanak-kanak tersebut turut meluahkan rasa syukur dan berterima kasih kepada dua beradik ini. kalau tak, apalah nasib anaknya.

Berharap peristiwa ini menjadi satu pengajaran dan perkara seperti ini tidak berlaku kepada kita.

Kepada ibu-ibu di luar sana. Bagi mengelakkan perkara yang tak diingini berlaku,diminta ibu bapa sentiasa perhatikan anak anda sentiasa berada bersama anda. Kalau anak berjalan, pastikan kita berada di belakang mereka. Jangan sesekali cuai dengan gadjet atau benda lain.


Bila Datang ‘Penyakit’ Malas, Satu Kerja Pun Tak Siap. Tak Nak Jadi Begitu, Ibu Segera Lakukan Ni!

M. A. L. A. S bila ‘penyakit’  ini mengganggu tugas harian kita,  memang tak jadi apalah jawabnya.  Begitu juga dalam bab membuat dan mengurus kerja  rumah.

Jadi bagaimana cara ‘mengubati’  penyakit yang satu ni?

Melalui perkongsian daripada seorang yang dikenali sebagai Shahidan di laman sosial ini elok kita jadikan panduan.

Jadi jom kita ambil untuk jadikan motivasi untuk kita elak rasa malas dalam pelbagai hal dan ini perkongsiannya.

Ini mungkin idea atau cadangan aku.

1. Ketika kita mahu membuat sesuatu, dan kita berasa enggan melakukannya, mulakan dengan kiraan dalam otak, dalam kiraan selepas nombor 3, aku akan bangun dan terus buat. Kira, 1, 2, 3, dan terus buat. Jangan fikir, sebab apabila engkau fikir engkau akan mahu menangguhkannya.

Aku belajar daripada Mel Robbins. Sila youtube. Mel Robbins mencadangkan kiraan roket 5,4,3,2,1.

2. Jadilah orang yang paling awal bangun meskipun pada hari minggu. Orang yang bangun awal selalunya lebih bersedia, cergas dan cepat siap daripada orang lain. Hari minggu, jam 7.30 pagi sudah siap kain untuk disidai, sudah siap baca sehalaman dua Al-Quran. Jam 8.30 pagi sudah balik dari pasar membeli barang basah. Ada orang bangun pukul 10 pagi. Keluar ke gerai nasi lemak pun sudah habis dijual. Rezeki memang lambat untuk yang bangun lewat. Ke pasar pun ikan sudah tidak segar. Contoh sahaja.

3. Sentiasa menulis To-Do-List, apakah kerja yang perlu dibuat sehari, esok, atau mengikut projek. Kalau masuk ke dapur baking, tengok barang yang perlu dibeli, mengatur jadual tempahan. Kalau , melihat barang di rumah apakah yang perlu dibeli, lampin dan susu anak sebagainya. Kalau untuk kerja, senaraikan kerja yang perlu dilakukan pada hari itu. Senarai, senarai, senarai sangat penting.

4. Pecahkan atau pisahkan peranan anda. Jika anda seorang pekerja, senaraikan kerja yang perlu dilakukan. Jika anda seorang suami, senaraikan walaupun menulis kertas senarai hari minggu perlu mesin rumput, bawa anak gunting rambut atau mahu beli tali pinggang baharu. Dan, pecahkan senarai tugas mengikut projek sebagai contoh untuk projek persaraan bos – kumpulkan foto, dapatkan biodata, senarai tetamu jemputan dan lain-lain. Untuk buat Rumah Terbuka, senaraikan semuanya.

5. Solat awal waktu. All the time. Satu perkara yang maha penting dalam hidup.

6. Tentukan aktiviti hidup berdasarkan waktu solat. Contoh, gerak awal selepas Subuh. Bersenam selepas solat Asar. Mesti sampai sebelum solat Zuhur. Apabila kita melakukan begini, kita sudah fragmenkan aktiviti berdasarkan waktu solat, dan kita utamakan solat kita.

7. Tentukan PENGGANGGU kita. Media sosial sudah tentu. Ketagihan facebook, youtube, instagram. Aku pun tidak terkecuali. TV atau siri TV yang panjang yang akhirnya menjadikan kita ‘follower’ . Jika itu yang menganggu kita, cuba hadkan atau potong atau kurangkan, sekiranya kita maklum semua ini membantutkan projek atau menangguhkan kepentingan lain dalam hidup kita.

8. Fikirkan matlamat yang bakal kita peroleh setiap kerja setelah tamat. Kita mungkin rasa malas sebab kerja itu rumit, tidak pandai/mahir atau tidak suka melakukannya. Fikirkan hasil hujungnya apabila kita usai selesai melakukannya dan hasilnya yang kita dapat.

9. Bergaul dengan orang yang RAJIN. Kita perlukan pengaruh yang KUAT dalam hidup kita.

10. Bersenam. Mengeluarkan peluh dan menjadikan kita cerdas dan bergerak aktif. Bunyi sangat klise tapi sangat benar.


Seram! Wanita Kena Gangguan, Tomok Terkejut Bila Nama Kena Petik!

Sungguh seram! Penyanyi terkenal, Tomok meluahkan rasa terkejut apabila namanya dipetik oleh wanita yang terkena gangguan jin.

Tomok menerusi Instagramnya memuat naik video daripada sebuah youtube yang menunjukkan seorang wanita yang separuh sedar itu menyebut namanya.

Video kelihatan seorang lelaki, pengamal perubatan tradisional sedang mengubati wanita itu dengan menyuruhnya merngucap tetapi wanita itu sepontan memberitahu tidak menyukai lafaz yang dikatakan sebagai ‘lagu’. Sebaliknya menyebut nama artis Tomok dan Ella.

Dia mahu pengamal perubatan itu menyanyi apa sahaja lagu. Malah mengakui mengenali Tomok sudah sekian lama. Pengamal perubatan itu memberitahu bahawa jin mengenali Tomok.

Reaksi Tomok setelah melihat video itu meluahkan rasa terkejut dan mengerunkan buat dirinya.

“Fuhhh bukan calang-calang dah masuk dunia jin.”- Netizen

Dalam pada itu, meninjau komen netizen ada yang meluahkan rasa terkejut dan terhibur  apabila nama penyanyi popular di sebut ketika rawatan dilakukan oleh pengamal perubatan tradisional.


“Ayah Tunggu Bayi Lelaki Sejak 1993 Lagi.” Anzalna Kongsi Bakal Timang Anak Lelaki.

Penantian pasangan ini untuk menimang zuriat pertama bakal berakhir tidak lama lagi. Dalam berdebar menantikan detik tersebut, aktres cantik manis Anzalna Nasir dan suami  Hanif Zaki hari ini membuat pengumuman jantina bayi mereka.

Sebelum ini, ramai berteka teki akan jantina pasangan sama cantik sama padan ini.  Akhirnya dalam usia kandungan 7 bulan Anzalna mengumumkan dia  bakal melahirkan bayi lelaki ada Jun ini.

Lebih manis lagi, anak sulung pasangan Ini merupakan bayi lelaki pertama dalam keluarga Anzalna.

“Alhamdulillah selepas lama mendambakan kehadiran anak dan cucu lelaki dalam keluarga,  akhirnya impian ayah tercapai sudah.

” Dari tahun 1993 lagi ayah menantikan anak lelaki, tetapi tiada rezeki. Kini impian tersebut sudah tercapai.  Apatah lagi sebelah keluarga saya boleh dikatakan semuanya perempuan. Pendek kata, keluarga kami ‘kaya’ dengan perempuan.

“Bila dapat tahu saya bakal dapat anak lelaki memang rasa terkejut juga. Ini adalah lelaki pertama dalam keluarga kami. Saya dan suami gembira dan bersyukur dengan kurniaan ini.

“Kalau diikutkan saya dan suami memang sudah tahu lebih awal akan jantina anak. Waktu scan dia terus tunjuk, tak de nak surprise” seloroh Anzalna yang kini dilantik duta eksklusif NR.

Jantina anak sulung pasangan ini diumumkan serentak dalam majlis pelancaran produk Ommey dan Baby Gender Reveal di Hotel Majestic, Kuala Lumpur.

Ditanya mengenai bakal melahirkan secara pembedahan mahupun normal, Anzalna memilih normal sebagai mana dinasihati  ahli keluarganya.

“Kalau diikutkan saya nak bersalin normal, tetapi saya berserah andainya terpaksa dibedah. Apa pun saya hanya mahu memastikan bayi kami keluar dengan selamat. Jadi, tak kisah macam mana prosesnya janji bayi kami sihat.

“Saya dan suami sekarang sudah mula deko dan membeli barang untuk bayi kami. Soal nama pula, setakat ini sudah ada. Itu pun bukan dipilih oleh kami berdua, sebaliknya famili yang bagi.

“Jadi, nama yang paling best akan terpilih dan mereka yang memberi nama tersebut bakal dapat hadiah,”jelas Anzalna lagi.

Anzalna dan Hanif mendirikan rumah tangga pada 21 Februari 2016 selepas beberapa tahun menyulam cinta. Selepas mendirikan rumah tangga hampir tiga tahun, Anzalna mengumumkan dia sedang hamil pada awal Januari lalu.


“Emosi Stres Semua Datang. Ya Allah Kuatkan Aku..,” Siti Jamumall & Bayi Dimasukkan Ke Wad, Warganet  Titip Doa Cepat Sembuh!

Kisah tertukar bayi di hospital membuatkan ramai terkejut dan memberi pelbagai reaksi.  Perkara tersebut sudah diselesaikan apabila bayi kembali kepada ibu bapa asal.

Namun sekali lagi nama Siti Suriani trending apabila dimasukkan ke wad. Malah,bayinya juga turut sama ditempatkan di wad kerana mengalami demam kuning.

Tak mudah nak handle situasi macam ni, emosi stress semua datang. Anak pulak kuning tinggi terpaksa warded terus.. Ya Allahhh kau kuatkan aku hadapi dugaan kalini,” tulisnya.

Perkongsian yang cukup menyentuh hati dan membuatkan ramai bersimpati dengan nasib yang melanda Siti dan bayinya.

Rata-rata tampil memberi sokongan dan menitipkan doa supaya ibu dan anak ini cepat sembuh. Tak kurang ada juga yang berkongsi tip untuk menurunkan kuning pada bayi.

Bykkan rehat puan siti..biarlah suami handle hal2 berkaitan dgn phone ni..byakkan bf baby utk turunkan kuning tu..mgkin baby kurang bf..tu naik tinggi kuning tu..

Semoga siti terus kuat… dugaan itu ada hikmahnya… teruskan berdoa dan jgn stress nnti air susu kurang….

Susu bdn sy xckop..klinik sruh cmpur susu fm .. Alhamdulilah.. Trun byk.

Kalau duduk bawah lampu tu InshaaAllah tak lama. Kadang warded cepat turun. Anak akk macam tu la warded kuning tinggi smpai 3lampu. Tp seminggu lebih kuning dh turun x yah gi klinik dh

Dalam pada itu, Siti turut berkongsi luahan tentang anak keduanya itu dengan memuat naik gambar anak sulung di sebelah gambar anak keduanya yang masih belum didedahkan wajah.

Inilah anak aku , perasaan siti bile jumpe balik dengan anak . ya allah muka dan perangai saling tak tumpah macam abg yg pertama

Anak first kalau tidor mmg suke tangan keatas , asal dapat lepas dari bedung terus tangan tu keatas , dari dalam perut lagi scan mcm tu ..

Then anak siti ni kuat peluh area kepala , mungkin sebab tu siti bile pregnat suka kunyah ais .. anakk panass ko

Satu lagi perangai susah minum susu, bile minum suka muak .. tu dah memang perangai anak siti .. sebabtu bile jumpe n tengok perangai aiman ni mmg dah kenal sangat ni mmg anak aku

Firasat seorang ibu n kasih sayang ibu tak boleh ditipu bila melihat anak sendiri . syukur ya allah selepas dua hari dipertemukan.


“Kalau Makanan Ada Sedikit, Jangan Makan Depan Kawan. Nanti Dia Terliur.”-DMFK Ingatkan Pesanan Orang Dulu-dulu Untuk Kita Ibu Ayah Hari Ini!

Hayati dan fahami apa yang cuba disampaikan oleh Dato’ Dr Haji Mohd Fadzilah Kamsah (DMFK) ini dalam hal mendidik akhlak anak-anak kita. Apa yang pasti, kita sebagai orang tua terlebih dahulu harus terdidik akhlaknya.

Semoga dengan perkongsian ini akan dapat sedikit sebanyak menyedarkan kita sebagai ibu ayah agar lebih prihatin dan sekali gus membentuk akhlak yang lebih baik untuk anak-anak di zaman akan datang.

BETAPA ZAMAN TELAH BERUBAH:
Dulu-dulu, mak ayah selalu pesan, Kalau ada barang baru, jangan tunjuk depan kawan, nanti kawan sedih nak beli dan mungkin mak ayahnya tak mampu. Kalau makanan ada sedikit, jangan makan depan kawan nanti dia terliur. Betapa indah pembentukan akhlak anak-anak ketika itu kerana apa jua yang dibuat perlu ada sikap memikirkan untuk tidak mengguris hati orang lain.

Tapi kini tanpa kita sedari, melalui fb dan laman-laman sosial lain, kita menjadi terbiasa untuk menunjuk-nunjuk atas dasar ‘share’. Beli barang baru, upload gambar. Sebelum makan, upload gambar. Perah susu banyak-banyak, upload gambar. Dapat komisen, elaun atau gaji lebih, upload gambar cek, slip gaji, slip bank.

Anak dapat result exam bagus, upload result anak dan banyak lagi yang tujuannya untuk share kegembiraan, kemenangan, dan lain-lain tapi realitinya tanpa kita sedar atau mungkin kita tak ambil peduli. Ada antara mereka yang lihat gambar makanan yang kita upload, mungkin dah beberapa hari tak makan. Ada yang tengok gambar slip gaji kita, ada di kalangan mereka yang baru diberhentikan kerja. Ada yang tengok gambar result anak kita, mungkin ada di kalangan mereka dikurniakan anak yang lembam. Ada yang tengok gambar susu perahan kita, mungkin ada di kalangan mereka ibu-ibu yang badannya tidak banyak mengeluarkan susu dan begitulah seterusnya.

MAKA :

“Sembunyikanlah kegembiraan kita, kerana mungkin ada yang sedang berduka”..

“Sembunyikanlah kekayaan kita, kerana mungkin ada yang papa kedana”..

“Sembunyikanlah kesihatan kita, kerana mungkin ada yang sedang sakit”..

“Sembunyikanlah kejayaan kita, kerana mungkin ada yang merana”..

Sesungguhnya, perbuatan merendah diri dan tidak menunjuk-nunjuk itu amalan yang mulia. Yang lepas itu biarkan ia berlalu. Marilah sama-sama berusaha kearah kebaikan.

Jadikan group ini medan perkongsian ilmu..
Jadikan group ini medan tazkirah..
Jadikan group ini medan maklumat..
Jadikan group ini medan yang boleh memajukan ummah..

Kerana bila kita meninggal nanti, ilmu yang kita sampaikan itulah yang bermanfaat untuk kita, bukan apa yang kita ada yang kita tunjuk-tunjukkan itu.

Semoga usaha kita yang sedikit Allah pandang dan diberi ganjaran pahala sebagai bekalan akhirat nanti.


Tak Perlu Beras Yang Mahal, Tapi Ni Cara Pilih Beras Sihat Untuk  Anak-anak, Wajib Tahu!

Nasi sememangnya adalah makanan ruji kita setiap hari. Boleh jadi gelisah rasanya kalau tak ambil nasi sehari. Cukup sehari sekali sudah memadai untuk kita. Pun begitu ada yang cuba mengehadkan lagi pengambilan nasi untuk berdiet.

Sebenarnya kalau hendak berdiet dengan nasi pun kena ilmu mengenai jenis-jenis beras. Sama seperti roti yang mempunyai Glycemic Index (GI), beras juga harus diperiksa kadar GI nya untuk memastikan kita sentiasa sihat makan nasi setiap hari.

BERAS YANG MANA BAGUS KALU NAK SIHAT?

Ramai yang bertanya ‘Kenapa banyak roti, mee, beras dan makanan yang tidak dilabel dengan Glycemic Index?’ Memang banyak yang belum lagi dilabel. Kita kena cari mencari inisiatif untuk mencari nilai GI untuk makanan tersebut.

Tapi hari ni saya nak kongsikan tentang beras. Saya faham dengan ‘nature’ kita di Malaysia yang sinonim dengan nasi. Jika anda perhatikan pada label beras yang dijual, memang banyak yang tiada label GI. Kalu semua dilabel, rasanya mungkin sales akan merudum. May be..hihi 🙂

Istimewa untuk anda semua, saya akan kongsikan nilai GI beberapa jenis beras yang biasa kita makan. Ingat untuk sihat, kita perlu pilih beras yang rendah GI.

Ingat skala yang saya kongsikan sebelum ni?

GI Tinggi : 70-100

GI Sederhana : 56 – 69

GI Rendah : 0 – 55

Jika nilai GI = 100, ini bermakna gula dalam darah akan meningkat sama seperti ‘pure glucose’ atau minum air gula. Tetapi jangan terperanjat kerana ada beberapa jenis makanan yang mempunyai nilai GI lebih tinggi dari gula! Tak percaya? Cuba lihat senarai yang saya berikan nanti.

Nak sihat? Mantra mudah yang saya selalu kongsikan : ‘Gula Meningkat, Insulin Meningkat dan Lemak akan Terperangkap!’. So kita kena jadi pengguna yang lebih bijak dalam memilih, mahal sikit tak apa, sebab kalu sakit nanti lagi mahal harganya!

Senarai dibawah adalah antara nilai yang saya perolehi dari data Glycemic Index dari University Of Sydney, Australia.

Beras Pulut : Glutinous rice, white, cooked in rice cooker (Bangkok, Thailand): GI 94

Beras Jasmine: Jasmine rice, white, cooked in rice cooker (Golden World Foods, Bangkok, Thailand): GI 109

Beras Hancur : Broken rice, white : GI 86

Beras Basmati : Basmati, white rice, boiled, (Product of Pakistan): GI 59

Beras Merah : Red Raw rice, Sri Lankan : GI 59

Beras Perang : Low GI Brown Long Grain rice, GI :54

Parboiled rice: GI 46

Cuba tengok apakah beras yang anda gunakan dirumah?

Saya personally bila ada clients yang mengatakan bahawa semua anak-anak mereka bulat (tidak terkecuali ibu dan ayah anak-anak tersebut..hihi), antara soalan yang saya akan tanya ialah ‘Beras apa yang anda sekeluarga makan?’

To my suprise, kebanyakkan keluarga ini mempunyai kegemaran yang sama iaitu memberi beras-beras yang sangat sedap, beras yang mereka import special dari negara jiran! haha.. Binggo!

Cuba lihat GI indeks bagi beras-beras tersebut. Kesannya lebih teruk dari minum air gula! No wonder gula dalam darah meningkat, insulin meningkat dan semuanya bulat!

Jom lakukan sedikit perubahan. Pilih beras dengan nilai yang lebih rendah untuk lebih slim dan lebih sihat. In shaa Allah.

Dr Malinda


“Tak Salahkan Kalau Takde 6A Tapi Letak Kat Ig.” Tetap Bangga Keputusan UPSR Anak, Perkongsian Shiera Dapat Pujian

Hari ini debaran anak-anak dan ibu bapa menantikan keputusan peperiksaan Ujian Penilaian Sekolah Rendah (UPSR) berakhir apabila keputusan telah diumumkan hari ini.

Rata-rata memuat naik status dan berkongsi kegembiraan atas pencapaian anak-anak. Biarpun tidak semua mencapai keputusan cemerlang, namun ibu bapa tetap bersyukur dan meraikan penat lelah anak-anak yang selama ini berusaha gigih.

Demikian dengan selebriti seorang ini. Cukup terkenal dengan gayanya yang selamba dan suka bergurau. Pengacara dan juga penyampai radio popular, Sharifah Shahirah,  atau lebih mesra dengan panggilan Shiera menerusi laman instagramnya turut berbuat demikian.

Tanpa segan atau malu, dia berkongsi keputusan peperiksaan anaknya Airra, yang beroleh keputusan 2A, 1B, 2C dan 1D dalam peperiksaan tersebut.

Jelas isteri kesayangan Ijoy ini,  tiada apa yang perlu dirahsiakan biarpun keputusan di kertas tidak secemerlang pelajar lain.

Tak salahkan kalau takde 6A tapi letak kat Ig Sbb kang ramai tanya
…haaa senang. Tahniah yg dapat 6A…ibu penat berdoa..nangis

Kami pun penat nangis..ikut mak slow learner..tak paham2..bila cikgu cakap

Yang best korang tau dulu sebelum bapak dia tau…hahahaha…bapak sibuk kat padang gop.

Demikian perkongsian Shiera yang cukup selamba dan mencuit hati.

Rata-rata memuji akan sikap Shiera tersebut dan dalam masa yang sama turut mengutuskan kata-kata semangat agar anaknya terus berusaha dan tidak berputus asa dengan keputusan yang diperoleh hari ini.


Pelajar Cemerlang 11A, Pilih Masuk Tingkatan 6 Di Maahad Yaakubiah!

Kisah pelajar cemerlang Sijil Pelajaran Malaysia (SPM) 11A, Muhammad Syahril Saidi terus menjadi perhatian wargamaya mengenai nasib dan masa depannya. Bahkan kediaman Syahril masih dikunjungi orang ramai  walaupun hampir seminggu berita kejayaannya dan kehilangan ibunya telah berlalu.

Berkongsi perkembangan terkini, Syahril, 18, berkata, setakat ini dia akan kembali meneruskan persekolahan di Maahad Yaakubiah, Kampung Nipah di sini, sementara menunggu kemasukan ke universiti. Ini sebagaimana memetik di Harian Metro.

Menurutnya, dia mahu meneruskan pelajaran di tingkatan enam dan menduduki Sijil Pelajaran Tinggi Agama (STAM) sebelum memilih untuk meneruskan pengajiannya.

Katanya, jurusan yang dipilih kelak adalah bidang agama di mana-mana pusat pengajian, universiti dalam atau luar negeri.

“Kalau saya nak terima mana-mana tawaran, urusan berkenaan akan dibincang bersama keluarga dan pihak berkaitan.

“Cuma setakat ini, saya boleh cakap, saya akan kembali ke sekolah (Maahad Yaakubiah) selepas seminggu bercuti menguruskan kematian Umi,” katanya ketika ditemui di kediamannya di Kampung Kandis di sini, hari ini.

Syahril berkata, dia juga berterima kasih atas keprihatinan orang ramai yang hadir ke rumahnya setiap hari selepas tular kisahnya menjaga ibu yang sakit, Allahyarhamah Tuan Faridah Tuan Ismail, 53.

“Cuma bagi saya, kita dah boleh tutup (perhatian) terhadap saya, bagi menghormati kehidupan ahli keluarga lain seperti kakak, ibu bapa saudara, sebab ada juga yang ambil kesempatan dengan mengaku ahli keluarga, saya risau juga keselamatan ahli keluarga lain,” katanya yang memohon orang ramai memahami keluarganya.


“Kita Dah Jadi Sebuah Keluarga.” Makhlok Macho, Abang Yang Penyayang Kongsi Berita Kehamilan Isteri

Kisah adik-beradik ini pernah tular sebelum ini apabila si abang menunjukkan keprihatinan dan sikap penyayang terhadap adiknya yang merupakan golongan istimewa .

Dikenali sebagai ‘Makhlok Macho’ di laman sosial, Bengah atau nama sebenarnya Hammad Zamakhshari sangat famous di laman sosial kerana sering menghasilkan video bersama adik istimewanya iaitu Afiatul Salsabila.

Dia yang digelar si abang penyayang berkongsi video gelagat nya menyakat si adik begitu mencuit hati benar-benar menarik perhatian pengguna media sosial.

Sehingga kini, aksi dua beradik ini tetap menjadi perhatian warganet. Walaupun si abang sudah pun mendirikan rumah tangga, namun hubungannya dengan adik tetap utuh.

Sikap sporting isteri yang turut serta di dalam setiap video menunjukkan dia boleh menerima insan istimewa ini.

Terbaru Bengah berkongsi berita gembira yang isterinya kini sedang berbadan dua. Berita tersebut dimuat naik di dalam instagramnya.

Apa yang melucukan, jika sebelum ini dia sering dimarahi isteri tetapi kali ini isterinya menangis kesukaan.

Syukur Alhamdulillah atas kurnian rezeki ini..
.
Kita (suami) nak tanya lebih lebih takut isteri stress. Kita diam jela.. nak bagitahu umum macam terlalu awal. Harini pergi klinik buat pemeriksaan.. dan isteri cakap “KITA DAH JADI SEBUAH KELUARGA” awww… pedih mata kena jerebu! 🥺
.
Macam biasa la.. Suami dah plan nak bagi bunga pada isteri tanda kasih dan sayang suami pada isteri. Suami akan jaga isteri dan anak kita.. yang ni kelakar sikit. bagi bunga ros pon kena marah! 😅 bagi dua jambak bunga terus menangis! 😂 suami tahu kesukaan isteri ialah dapat hadiah bunga.. 😊🌸

Tahniah kepada pasangan ini, pasti Afiatul tak sabar nak menimang anak saudara.


Anak Lambat Dibawa Ke Hospital Punca Kematian. Doktor Ini Jelaskan Sebabnya!

Apabila anak diserang penyakit, ibu ayah pastinya tidak keruan. Malah ada yang sanggup cuti tanpa gaji. Namun ada juga segelintir yang ambil remeh tentang kesihatan anak sehingga ada yang mengabaikan rawatan dengan lambat membawa anak ke hospital untuk mendapat rawatan lanjut. Malah ada kes yang membawa kematian. Melalui perkongsian seorang pegawai perubatan iaitu Dr Sakinah Sulong melahirkan rasa terkilan melihat sikap segelintir ibu bapa yang bersikap ambil mudah mengenai kesihatan anak.

Sebagai Pakar Perubatan Keluarga, salah satu tugas saya ialah menghadiri Mesyuarat Kematian Kanak-kanak bawah 5 tahun.

Selalu kami akan meneliti apa kronologi yang membawa kepada kematian anak-anak ini dan memutuskan samada kematian itu sepatutnya boleh dicegah mahupun tidak.

Ada beberapa kes yang saya dapati, di mana anak-anak ini dibawa lambat ke klinik/hospital. Bukan untuk menyalahkan ibubapa tapi tak ramai ibubapa yang tahu apa tanda-tanda bahaya yang perlu diperhatikan bila anak-anak sakit.

Majoriti anak-anak bawah umur 5 tahun akan mengalami jangkitan kuman, secara puratanya 6 kali setahun. Selalunya dalam bentuk batuk, selsema. Ini kerana sistem imun anak-anak masih dalam perkembangan dan anak-anak juga banyak terdedah dengan individu yang menjadi pembawa kuman, contohnya di taska atau sekolah harian.

Kebanyakan jangkitan ini disebabkan oleh virus dan mampu sembuh sendiri tanpa perlukan antibiotik. Disebabkan itu saya akan nasihatkan untuk beri panadol mengikut jam dalam dos yang diperlukan bagi kes-kes ringan sebegini. Biasanya demam virus biasa mengambil masa selama 4-5 hari untuk kebah dan tidak sepatutnya berlarutan melebihi seminggu.

Tapi keadaan anak-anak ini mampu berubah.
Hari ni mungkin masa dia dibawa jumpa Dr, keadaan dia masih stabil, tapi keadaan ini boleh bertukar. Dan jangan pula sangka Dr yang bagus akn beri banyak jenis ubat. Yang penting, Dr bertanggungjawab memeriksa dan menilai samada keadaan anak ini masih stabil atau perlu rujukan/kemasukan ke hospital.
Itu lebih penting.

Apa tanda-tanda bahaya yang memerlukan anak ini dibawa berjumpa doktor secepat mungkin?

1. Ada gerakan seperti sawan – tangan/kaki tersentak, mata pandang atas, mulut berbuih.

2. Anak tidak aktif, tidak mahu bermain dan tidak respond pada penjaga.

3. Anak tidak boleh minum atau makan apa-apa pun, hingga pampers pun kering tak basah dengan kencing. Anak-anak normal biasanya perlu tukar pampers 2-3 kali sehari, sekurang-kurangnya.

Jangan fikir sebab anak sudah dibawa berjumpa Dr minggu lepas, anda merasakan anak sudah OK dengan ubat yang diberi. Bila ada tanda bahaya jangan ambil mudah dan berlengah. Dan jangan bawa kepada bomoh dengan anggapan kena sampuk, tu saya rasa macam mak bapak yang saya nak hempuk!

#Membebelsayang


Hanya Guna 2 Bahan Aje, Wanita Ini Hilangkan Hilangkan Karat Kuali& Kerak Hitam, Dah Macam Baru Beli!

“Malasnya nak sental.” Sebenarnya, memang susah jika ingin menyental periuk yang hitam hangus berkerak.

Memang sakit mata apabila lihat kuali yang belakangnya hitam. Nak masak pun kadang hilang mood.

Tadaaa! Berkilat macam baru.

Video yang mendapat lebih 473 ribu tontonan itu hanya menggunakan bahan seperti sabun dan berus besi sahaja.

Dengan meminta ibunya menunjukkan demo menyental periuk dengan sabun kapak. Hasilnya periuk seakan baru, tiada lagi kesan kerak pada periuk.

Meninjau ke ruangan komen terdapat netizen memuji kebersihan dan kuali masak seakan baru.


Dr Ni Jawab Banyak Persoalan Tentang Bila Anak Demam. Info Terbaik Buat Mak-mak!

Bila anak demam, apa sebenarnya ibu ayah perlu buat dan ada  perkara dilarang untuk dilakukan kerana boleh bahayakan nyawa anak.

Nak tahu lanjut, ini dikongsikan infonya oleh doktor Erna Nadia. Jom semak.

Apa nak buat bila anak demam?

Firstly, rileks, jangan gabra nanti caca merba.

Demam biasanya terjadi apabila
1.Anak anak terkena jangkitan kuman( samada virus atau bakteria)

2.Apabila anak anak nak pandai buat sesuatu ( sebab badan menjadi agak stress sedikit).

3.Apabila bermain panas terlalu lama

4.Apabila terkejut akan sesuatu perkara contoh jatuh katil ( badan jadi stress sikit)

5.Selepas kena cucuk ( badan nak berinteraksi dengan ubat)

Setiap rumah wajib ada termometer.
Belilah yang elok sikit supaya kita tak tersalah tengok suhu badan anak kita.
Takpa berbelanja lebih sikit untuk benda yang perlu dan penting kan.

Check suhu anak

Suhu yang normal adalah 36-37.4 darjah selsius.
37.5-37.9 adalah subfebrile (demam sikit)
38.5 dan ke atas dikira demam tinggi.

Jika suhu anak melebihi 38.5 darjah selsius, seeloknya bagi anak ubat punggung. Tapi kalau tak yakin dan tak tahu dose, bagi ubat demam biasa dan lap lap anak atau mandikan dia.

Seeloknya bagilah ubat demam 6-8 jam sekali.

Periksa semula suhu anak setengah jam selepas ubat diberikan.

Jika suhu menurun, alhamdulillah.
Kemudian wajib pantau.

Jika tidak, tengok keadaan dia.
Nampak biasa atau luar biasa.

Buka semua baju dia.

Jangan pakaikan anak pakaian yang tebal atau stoking bagai.Pakaikan baju yang nipis dan berlubang lubang kecil tu.
Biarkan haba panas keluar.

Bolehkah mandikan anak dengan air sejuk?
Boleh tapi seeloknya mandikan atau lap lah menggunakan air suam suam biasa.
Kesian lah anak tu kejung sebab sejuk sangat nanti.

Apa yang kita perlu risau sewaktu anak demam?
1. Anak aktif ke tak?
2. Anak boleh makan ke tak?
3. Kalau tak boleh makan, dia boleh minum atau tidak?
4. Ada nafas laju atau nafas bunyi tak?
5. Ada muntah dan cirit tak?
6. Ada buang air besar tak?
7. Pampers anak basah tak? ( biasanya kita tukar pampers 5-6 jam sekali kan, jadi bila tukar tu kita tengok, basah ke tak)
8. Anak merengek tak?
9. Bunyi dan cara bernafas anak pelik tak sewaktu tidur?
10. Anak anda respon dengan baik atau biasa tak?
11. Anak anda tarik (sawan) tak?
12. Ada ruam ruam atau tidak?

Jika ada simptom simptom seperti di atas, tolonglah bawa anak anda ke klinik atau hospital untuk pemeriksaan lanjut.

Kalau demam tinggi atau demam melebihi tiga hari, darah akan diambil untuk kita ketahui punca demam.

Ada masanya darah susah nak dapat sebab salur darah anak menjadi sempit akibat dehidrasi ( kurang air) dan sebab itu sekali cucuk tak dapat.

Janganlah terus melulu marah doktor atau misi atau penolong pegawai perubatan cucuk dua tiga kali.

Boleh kah terus bagi antibiotik kepada anak?

Takboleh. Wajib periksa darah dahulu samada perlu mulakan antibiotik atau tak.

Dan tolonglah buang antibiotik yang dah lepas. Anda wajib makan antibiotik mengikut dose dan cukupkan seminggu. Kalau ada lebihan, sila buang.

Boleh kah bagi ubat punggung saja sebab anak susah nak makan ubat?

Takboleh. Ubat punggung diberikan bila suhu melangit sahaja dan tidak boleh melebihi dua kali sehari atau melebihi tiga hari.

Ianya menurunkan suhu badan dengan cepat jadi agak berbahaya jika diberi jika suhu tidak tinggi mana.

Bolehkah anak minum air kelapa sewaktu demam?
Boleh. Cuma jangan berlebihan.

Bolehkah anak minum 100plus sewaktu demam?
Takboleh.
Minuman bergas adalah tidak bagus untuk kanak kanak atau orang dewasa.
Yang tiada gas pun takboleh sebab 100plus mengandungi kandungan elektrolit yang tinggi dan menyebabkan dehidrasi menjadi lebih teruk.

Bolehkah bagi aiskrim time anak demam?
Boleh.
Ianya untuk melegakan tekak sahaja. Membuatkan tekak anak menjadi sedikit kebas supaya dia berasa sedikit selesa untuk makan.

Jangan paksa jika dia takmau makan nasi.
Bagi apa yang dia nak makan.
Seeloknya benda yang lembut dan sejuk macam puding atau agar agar. Dapat bagi sup pun dah ok.

Jangan paksa jika anak tak mahu menyusu. Cuma perlu pastikan dia mahu minum air masak.

Pantau pampers dia. Jika dah tukar 2 kali pun masih kering, bawalah anak berjumpa doktor.

Dehidrasi adalah merbahaya kerana boleh membawa maut.

Bila dah jadi ibu bapa, memang jarang nak dapat tidur yang empuk dan lena.Periksa suhu dan keadaan anak malam malam.

Biasanya suhu badan anak akan melangit bila tengah malam sampai ke subuh.
Jika suhu melebihi 38.5, bagilah ubat punggung. Periksa balik suhu anak selepas setengah jam atau sejam.

Ingat, jika anda rasa anak anda pelik, bawa sahaja untuk diperiksa. Insha Allah, anak anda akan sihat jika langkah awal diambil.

Bolehkah kalau nak bagi air jampi sahaja?
Hurm boleh bagi air jampi tapi eloklah kita tahu dahulu apa punca demam anak kita. Janganlah semua pun nak dikaitkan dengan jin.

Bolehkah bagi supplemen pada anak anak?
Sebolehnya tak perlu dan janganlah membazir.

Demam menunjukkan sistem imunisasi anak anda bekerja dengan baik kerana memberikan tindak balas terhadap perubahan badan.

Biarkan imun badan dia menjadi kuat secara natural. Dia kan sedang membesar.

Kita dulu dulu pun mak ayah kita rilek saja.
Sekarang ni yang macam macam nak disumbat mulut anak.

Jangan risau sangat ok. Dan tolonglah jangan membazir.

مَا أَنْزَلَ اللهُ دَاءً إِلَّا أَنْزَلَ لَهُ شِفَاءً
“Tidaklah Allah menurunkan penyakit kecuali Dia juga menurunkan penawarnya.”
(HR Bukhari).

Anak yang sihat adalah anak yang mendapat makanan yang sihat, gembira ceria dan aktif.

Nota kaki : anak kita amanah kita.


Manfaat Air Rebusan “Antioxidant Boost” Guna Serai, Halia & Lemon Jer. Cantik Luar & Mantap Dalam Kena, Cuba Ni!

Nak cantik kan? So, jangan culas, kena rajin barulah hasilnya memuaskan hati. Nak nak lagi yang sudah bersuami.

Tidak perlu memikirkan bab modal kerana bahan-bahannya sudah ada di dapur anda. Serai, lemon dan hali memang banyak khasiatnya, bukan sahaja dalam masakan, bahkan untuk tujuan kecantikan dan kesihatan diri juga.

Nak tahu caranya, jom baca ni.

Mencegah itu lebih baik daripada mengubati. Pepatah yang sudah mangli. Nak buat tu tak susah, tapi yang payahnya nak istiqamah. Betul, kan?

Siapapun suka melihat kecantikan wanita daripada sudut luar fizikalnya, raut wajah yang berseri seri dan ‘figure’ badan yang menawan saja. Namun hakikat sebenar, kecantikan tu terletak pada kesihatan dalaman wanita itu sendiri.

Kan selalu dengar pepatah cantik dalam cantik juga luarnya?

So, untuk kalian semua yang mahu benar-benar cantik di mata suami perlu SEGERA lakukan sesuatu dan sebaiknya jangan pernah culas atau liat untuk mengamalkan minum air rebusan istimewa ini.

Masa balik kampung, ayah bagi seperdu pokok serai. So, alang alang serai, halia dan lemon ada banyak sangat dalam gerobok ni, meqza nak kongsikan kepada kalian khasiat air rebusannya jika diamalkan.

1. Meningkatkan pencernaan dan mengelakkan sembelit

Serai penuh dengan khasiat fitokimia yang membantu meningkatkan pencernaan dan fungsi lain saluran gastrousus. Jadi ianya bersifat menenangkan dan mengurangkan kekejangan abdomen perut. Selain daripada tu, ia juga boleh merangsang reseptor di usus untuk bekerja dengan lebih cekap apabila menyerap nutrien dari makanan.

2. Melegakan senggugut

Wanita yang setiap bulan ada simptom PMS digalakkan sangat amalkan meminum air serai setiap pagi ketika datang bulan. Ianya bukan sahaja boleh bantu hilangkan kesakitan rengat senguggut tu, malahan yang loya mual juga akan tutut hilang.

3. Faedah anti-kanser

Baru-baru ini para saintis di Universiti Ben Guriun melakukan kajian mengenai ciri-ciri anti-mutagen dalam serai. Jumlah citral yang didapati hanya dalam 1 gram serai telah diminum ke dalam teh dan kemudian ditambah kepada sampel sel kanser dan sihat. Sel-sel kanser yang masuk dimusnahkan tanpa membunuh sel-sel yang sihat.

4. Menurunkan tekanan darah

Untuk mereka yang sering ada masalah tekanan darah tinggi, cuba lah minum setiap hari. Selain ubatan hospital, lemon pun boleh bantu mengurangkan masalah hipertensi.

5. Buat yang dah terover STRESS tu, kalian wajib minum. Perghhh! Memang jiwa akan tenteram lahhh.

6. Sebagai diuretik

Selalu tahu lemon sahaja yang berfungsi sebagai diuretik. Eh serai ni pun boleh juga tau. So, kalau bergabung dua ni memang mantoppp lah. Selain tu ia juga boleh bantu meredakan kejang-kejang otot dan anti-rematik.

7. Detoksifikasi

Serai juga merupakan pencegah toksik yang membantu membersihkan buah pinggang, hati, pundi kencing dan pencernaan, dan juga kaya dengan mineral seperti kalium, besi, dan magnesium. Jadi semua organ ni dapat menjalankan fungsinya dengan berkesan. Besttt kan?

8. Meningkatkan kadar metabolisme

Kita makin berusia makin kurang metabolisma badan. So, halia sangat bagus untuk meningkatkan metabolisme dan membakar kalori. Khasiat lain halia ialah meningkatkan suhu tubuh hingga merangsang mekanisme pembakaran lemak dalam tubuh.

9. Menyokong penurunan berat badan

Antioksidan polifenol yang terdapat dalam lemon pula bantu mengurangkan berat badan pada mereka yang terlebih BMI atau obesiti.

Jika kalian ingin glowing dari dalam, ini adalah resipi air rebusan serai yang bagus ditambah dengan ‘spicy ginger’ serta ‘zesty lemon’ yang memberikan rasa ‘kick’.

Kalian boleh memulakan minuman pagi dengan secawan air rebusan yang hangat atau sejuk untuk diminum sepanjang hari. Memang terasa sungguh kepahitan dan kepedasannya. Tapi, itu lah penawarnya.

Nak cantik kan? So, jangan culas tau ?

Balik kampung dapat banyak serai dan lemon ayah bagi, jadi  buat lah air rebusan ni.

Cara penyediannya:

7 batang serai – diketuk (guna 3 batang pun ok)
Halia sebesar ibu jari – diketuk
3 biji lemon – dihiris (kalau takde lemon, boleh ganti limau nipis)
Air dalam 1liter

*Ini meqza bahagikan segelas tu 3 kali minum, bukan sekaligus minum. Kalau tak nak masam sangat cukup 1 biji je, serai sekadar 3 batang.

Sejukkan dan sedia diminum. Sejuk pun sedap! Simpan dalam peti sejuk.

Wajib diminum setiap pagi atau malam. Sebaiknya diminum semasa perut kosong.

Rasanyaaa? Umphhh lah!

Kalau tak boleh nak teguk segelas, man man minum. Rasa nak manis, tambah lah madu sikit.

Masukkan kesemuanya dalam periuk, masak atas dapur api sederhana. Perlahankan api, masak sehingga air dah tinggal agak agak segelas untuk diminum.


“Selamat Datang Ke Dunia Anak Lelaki Saya.” Jehan Miskin Bergelar Ayah Lepas Tujuh Tahun Menanti!

Selepas Tujuh tahun mendirikan rumah tangga, pelakon Jehan Miskin dan isteri, Julie Camelia Rhee akhirnya menerima kehadiran cahaya mata pertama mereka pada jam 12.15 pagi Sabtu lalu.

Jehan menerusi laporan Harian Metro memberitahu, isterinya selamat melahirkan bayi lelaki mereka seberat tiga kilogram di sebuah pusat perubatan swasta di ibu negara.

“Bayi kami lahir awal. Isteri saya sepatutnya dijangka bersalin sekitar minggu pertama Mac. Jadi, doktor buat pembedahan kecemasan.

“Berat badan pun dikira cukup baik meski dia dilahirkan dua atau tiga minggu lebih awal dari tarikh jangkaan,” ujarnya.

Menurut Jehan, bayinya dinamakan Axel Nova Rhee lahir dengan diiringi letupan di sekeliling hospital sempena perayaaan Tahun Baru Cina Hokkien.

“Boleh dikatakan kelahiran bayi Axel meriah disambut letupan mercun di sana sini,” katanya bergurau.

Pelakon filem 10 Tips Tipu Bini ini amat teruja bergelar bapa. Dia memaklumkan isteri dan bayi mereka dalam keadaan baik.

“Buat masa ini, mereka berdua masih berehat lagi di hospital. Sebaik keluar hospital nanti, isteri akan menjalani tempoh berpantang di rumah bersama keluarga,” katanya.

Sementara itu, perkongsian Jehan dan isterinya berkenaan kelahiran Axel Nova Rhee menerusi Facebooknya mendapat maklum balas positif daripada rakan artis, kenalan dan peminat.

Rata-rata mengucapkan tahniah dengan kehadiran orang baharu dalam rumah tangga pasangan ini.

Jehan dan Julie Camelia Rhee mendirikan rumah tangga pada Mei 2013.


Anak Tak Selera Makan, Ibu Sangka ‘Simptom’ Nak Dapat Adik, Rupanya Sindrom PICA Hingga Makan Rambut Sendiri!

Tidak dinafikan ada segelintir ibu ayah menganggap anak yang cerewet makan itu perkara biasa. Malah ada yang beranggapan tabiat ini akan berubah apabila anak besar nanti.

Namun hakikatnya anggapan ini bahaya itu anak yang boleh menjejaskan keselamatannya.

Tahukah anda bahawa anak yang cerewet makan (picky eaters) atau tidak berselera makan boleh mengakibatkan badannya tidak mendapat nutrisi yang seimbang untuk perkembangan tubuh badannya. Ia juga akan memberik kesan kepada antibodi badan.

Sebenarnya disahkan menghidapi sindrom PICA (eating disorder) yang berkait rapat dengan penyakit anemia.

Lebih mengejutkan anaknya telah memakan rambut sendiri. Mujur segera mendapatkan nasihat doktor, kesihatan anaknya kembali sihat.

Ikuti pengalamannya menghadapi anak sebegini. Moga menjadi iktibar kepada ibu bapa lain untuk menguruskan anak-anak sebegini.

TAK APA NANTI ANAK DAH BESAR PANDAILAH DIA NAK MAKAN.

Pernah terfikir macam ni? Ubah sebelum menyesal. Raya baru ni ramai yang tanya pasal kesihatan Adra. Buat mereka yang tak tahu, 3 bulan lepas Adra warded 3 hari di hospital sebab masalah anemia. Kurang hemoglobin (HB) dalam sel darah merah. Kalau nak tahu, HB ni la yang tolong angkat oksigen dari paru-paru untuk salurkan ke seluruh badan.

Kerap demam

Sebelum warded hospital, Dila bawak Adra ke Klinik Kesihatan (KK) untuk buat blood test, sebab dalam sebulan tu dia kerap demam. Hampir setiap bulan. Sebelum ni Adra memang jarang demam. Kalau demam pun tak lama. Hari ni demam, esoknya dah baik. Dila confiden Adra susah kena penyakit sebab Dila fully breastfeed sampai setahun setengah. Sangkaan Dila, imune badan dia mesti kuat.

Tapi ntah kenapa bulan 4 lepas Adra demam sampai 2 kali dalam sebulan. First time Adra buat blood test di KK, terus dia kena refer ke hospital sebab bacaan HB dia masa tu 5 sedangkan bacaan yang doktor bagitau untuk kanak-kanak normal adalah 13.

Kurang dari separuh. Arghhhh, terkejut Dila. Tanya doktor KK apa puncanya, tapi doktor KK bagitau hospital akan buat detail check up untuk dapatkan puncanya.

Balik rumah terus pack baju, serah diri ke hospital. Sebabkan masalah Adra berpunca dari darah, memang kena ambik darah je dari dia mula masuk hospital sampai la nak discaj. Kesian dia kena cucuk banyak kali. Dila pun tak sanggup nak tengok lebam-lebam kat tangan dia.

Doktor tanya pelbagai soalan selepas ambil darah

Lepas ambil darah. Doktor tanya macam-macam soalan. “Awak tengok sendiri muka dia pucat, kelopak mata pun pucat, sini tengok tapak tangan dia. Bandingkan dengan tapak tangan awak. Pucatkan? Ada tak dia sesak nafas? Berak dia ada keluar darah?
Famili ada yang hidap talesemia tak?”

“Tak ada doktor, cuma sebelum ni dia demam dekat 5 hari on off on off, saya bagi PCM macam biasa tapi saya tengok dia lemah. Tak nak main sangat, asyik baring je. Makan kurang, tapi menyusu macam biasa. Kami tak ada talesemia, cuma saya je during pregnancy HB memang low.”

“Ok tak apa kita akan buat Full Blood Count (FBC) untuk tengok apa masalah sebenar.”
Hampir tiga hari Adra warded di hospital. Setiap hari doktor yang round ward akan tanya.
“Anak minum susu apa ibu?”

Rupanya kurang nutrisi!

“Selera anak macam mana? Dekat rumah bagi makan apa?” “Kita tengok anak ibu memang tak ada masalah apa. Mungkin masalah dia kurang darah merah ni sebab cara pemakanan dia tak berapa betul. KURANG NUTRISI.”

Allah! Tak tahu nak cakap macam mana, segan pun ada bila doktor cakap Adra kurang zat. Rasa macam kita tak bagi anak makan sampai dia jadi kurang zat.

Anak sulung Dila, Adam lagi picky. Tapi dia tak ada pun masalah anemia. At least Adra makan nasi walaupun berlaukkan sup ayam hampir setiap hari. Dila selalu ingat tak apa kalau budak-budak tak nak makan sekarang, akan datang bila dia makin membesar, masa tu selera dia akan berubah. Tapi memang silap bila sangkaan Dila tu. Apapun memang kena dididik dari awal.

Lepas dari Adra mula campur susu Dila tak bagi dia minum susu fm. Adra memang minum fresh milk sahaja selain dari ebm. Dila belajar dari Adam dulu, salah satu punca anak tak nak makan bila dia dah terlalu craving susu yang manis. Adam pulak minum susu coklat. Kalau kurangkan portion susu dia pun, still tak nak makan. Adam cuma makan nasi yang ada rasa, macam nasi lemak (fav Adam), nasi ayam, nasi biryani. Semuanya makan tanpa lauk.

Lain sangat dengan Adra, dia memang suka makan. Mungkin masa mengandungkan dia, Dila memang tak ada alahan dan makan apa sahaja. Jadi nak suap Adra makan lebih mudah dan dia memang berselera.

Ingat simptom nak dapat adik

Tapi Dila perasan dia kurang makan masa Dila mengandungkan anak ketiga, Hayat. Tak tahu sama ada simptom nak dapat adik ke apa. Orang kata kalau anak kita nak dapat adik memang perangai akan berubah sikit. Maybe betullah kot.

So Dila pun ok asalkan dia minum susu macam biasa. Waktu tu pun Dila memang tak larat sebab mengandung, nak kejar nak paksa makan ke apa memang tak larat sangat. Hari hari sebelum pergi kerja Dila akan masak lauk tuk Adra. Sup ayam, sup bayam.

Dua tu memang fav Adra. Kalau tak larat Dila akan beli je dekat kafe ofis sambil sambil cari menu baru yang kena dengan selera Adra. Tapi Adra tetap macam tu, makan sesuap dua lepas tu tak nak makan.

Buat perangai pelik makan rambut sampai botak!

Makin lama, Adra makin pelik bila dia dah start mengutip benda yang pelik-pelik masuk dalam mulut. Jangan tak percaya Adra suka makan rambut. Yes dia suka makan RAMBUT dia sendiri.

Terkejut sangat bila satu hari balik dari ofis tengok rambut Adra dah botak sebelah. Sampai banyak macam tu sekali Adra makan rambut dia. Sedih bila Dila dengan suami terpaksa decide untuk pendekkan rambut dia. Kesian nak botakkan rambut dia plus masa tu dah nak raya. Dengan badan yang makin kurus, rambut tak ada sampai ada yang tanya.
“Adra luekimia ke?” Allah. Mintak dijauhkan.

Anak alami sindrom PICA

Then Dila dan suami decide bawak Adra jumpa doktor pakar kanak-kanak. Cerita dari A to Z. Doktor bagitau yang Adra ada simptom PICA. Penyakit yang mana seseorang tu suka makan benda-benda pelik. Seseorang yang kurang zat besi cenderung untuk dapat simptom macam ni.

“Anak awak cuma makan rambut, ada saya jumpa makan sabun, makan tanah. Ye memang gejala PICA anak awak ni.”

Huaaaa lagi la sebak. Salah aku ke tak paksa anak makan. Stress sampai rasa nak tarik rambut sendiri pulak. Dia sambung lagi.

“Awak sendiri pun kena tengok awak makan apa, sebab dia bf kan, jadi apa yang awak makan tu lah salur pada dia, kalau makan tak berkhasiat, logik ke awak rasa badan dia kuat”

Doktor pakar kongsi tip anak yang susah makan

Memang tahan telinga je waktu tu. Doktor pakar tu ada share beberapa teknik macam mana nak pujuk anak supaya makan semula terutama yang picky ni.

“Kita ibu ayah, kita yang sepatutnya kawal anak-anak, anak patut dengar cakap kita, bukan kita yang ikut semua kemahuan anak. Tak apa saya ajar macam mana tuk awak bagi dia makan, kanak-kanak yang picky macam anak awak ni memang ada cara dia.”

Ini doktor explain antara punca kenapa Adra boleh dapat anemia.
1) Minum susu segar yang mana kandungan zat besi dalamnya adalah rendah. Tak salah nak bagi anak minum susu segar, tapi pemakanan kena jaga sama. Jadi ibu-ibu yang memilih untuk berikan susu formula pada anak-anak, baca label dan pilih susu yang mempunyai kandungan zat besi yang tinggi.

2) Kurang makan makanan yang mempunyai zat besi. Walaupun kadang Adra makan, tapi sup ayam kurang kandungan zat besi. Jadi tukarkan kepada menu yang lebih kandungan zat besi seperti sup daging lembu, sayur atau buah setiap hari. Bayam dan jambu batu contohnya.

3) Tiada ambil makanan tambahan atau suppliment kanak-kanak untuk tampung kekurangan zat besi yang sesuai dengan keperluan tubuh badannya.

So ibu/mama/mommies/umi luar sana jangan pandang ringan bila anak kurang makan atau tak nak makan lansung. Zat besi memang sangat penting untuk tumbesaran anak-anak.

Kekurangan zat besi juga akan menyebabkan anak-anak akan mengalami gangguan dalam pembelajaran terutama matapelajaran matematik. Ini apa yang doktor sharekan pada Dila. Wallahualam.

Sampai sekarang Dila ingat apa yang doktor tu cakap dan ajarkan. Keadaan Adra dah semakin baik. Hikmah jugak Dila cuti bersalin 3 bulan ni, hari-hari Dila boleh suap Adam, Adra makan dengan tangan sendiri. Tak makan Dila dah siap sediakan rotan panjang dekat sebelah. Tak makan, haaa siap la!

Slow-slow tabiat pelik dia berkurang, makan rambut tu alhamdulillah hilang sepenuhnya. Doakan kesihatan Adra bertambah baik. Inn shaa Allah. Anak menangis tak apa, jangan kita yang menangis menyesal kemudian.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


‘Saya Dulu Suri Rumah, Sekarang Jadi Pemandu Lori.’ Siapa Cakap Wanita Manja! Ini Buktinya

Dakwaan yang menganggap wanita manja, lemah dan duduk di rumah menjaga anak-anak itu tidak tepat sama sekali. Namun tidak semua wanita begitu. Ada segelintir wanita telah membuktikan boleh setanding dengan lelaki.

Ada wanita bergelar juruterbang, bekerja di bidang lelaki dan sebagainya. Begitu juga dengan perkongsian seorang ibu ini yang mendapat perhatian warga net dalam group Kami Suri Rumah.

Ibu kepada tiga orang anak ini sebelum ini pernah bergelar suri rumah tangga tetapi disebabkan minta terhadap pemanduan kenderaan berat, beliau telah memilih bidang ini menjadi kerjaya barunya. Lebih manis, apabila mendapat sokongan daripada suami.

Ikuti perkongsian yang mendapat perhatian ramai suri rumah.

“Cakap sama itu company..Kalau saya seorang perempuan selayaknya jadi surirumah Dan tidak layak menjadi pemandu lori,tuan/puan boleh potong gaji saya sebanyak 20% Jika terdapat kecuaian dari kelemahan saya sebagai seorang wanita.

Jika mutu kerja saya menepati piawaian yg dikehendaki company,sila naikkan gaji saya sebanyak 20% dari Jumlah keseluruhan gaji saya..” (Amacam ayat mcm ni boleh tak diguna pakai.?)

DULU SURIRUMAHTANGGA

Saya dulu nya sorang suri rumah tngga..ada 3 org cahaya mata..tapi disebab akan minat terhadap kenderaan berat saya cuba untk berani kan diri lakukan kerja-kerja orang lelaki.

Siapa kata wanita lemah..sapa kata wanita x boleh bt..heiii wanita skrg pntang di cabar tau..tq husband bnyak support saya..btw suami saya x minat kerja2 mcm ni..tapi dia tak kisah dengan minat saya..ALHAMDULILLAH.

Ada juga ke suri yang dalam ni minat macam saya? Doakan segala urusan saya dipermudahkan. Next plan upgred lesen ke PSV BAS.


Pernah Gagal SPM 2 Kali Dan STPM 7 Kali. Kisah Rakyat Malaysia Pertama Miliki Kelulusan Tertinggi Luar Negara Bidang Pengajian Awal Kanak-Kanak Sungguh Inspirasi!

Seringkali kita dengar, “gagal sekali tak bermakna, gagal selama-lamanya.”  Ini kerana setiap kejayaan seseorang individu yang kita lihat hari ini, pastinya bermula dengan beribu episod kegagalan. Begitulah kisah yang dialami oleh seorang lelaki bernama Prof Dr Bustam Kamri yang merupakan Dekan di Sekolah Sains Sosial, International College of Yayasan Melaka (ICYM).  Pernah  gagal SPM 2 kali dan  STPM 7 kali tetapi akhirnya menjadi rakyat malaysia pertama miliki kelulusan tertinggi luar negara bidang pengajian awal kanak-kanak sungguh inspirasi! Ikuti hasil temubual Majalah Keluarga mengenai perjalanan suka duka lelaki yang mempunyai impian yang tinggi dalam hidupnya.

Merupakan anak penoreh getah di kampung, hidup beliau pernah dicabar dengan kesusahan termasuk menduduki peperiksaan SPM sebanyak dua kali dan STPM tujuh kali.  Walaupun pada awalnya memilih untuk menceburi bidang perniagaan, namun tidak berjaya. Kini beliau mampu tersenyum dengan kejayaan dalam bidang akademik yang diceburinya yang sering menjadi rujukan masyarakat dalam bidang kepakarannya.

Beliau sangat berpengalaman luas dalam pendidikan prasekolah, kedoktoran dalam bidang Pendidikan Awal Kanak-kanak dari University of Massachusetts. Beliau memegang ijazah The Professional Childcare Qualification (Infant, Todler and Preschool) oleh The Commonwelth of Massachusetts Office of Child Care, USA. Lebih istimewa, merupakan rakyat malaysia pertama miliki kelulusan tertinggi luar negara dalam bidang Pengajian Awal Kanak-Kanak.

Dalam pada itu, Prof Dr Bustam juga sering diundang untuk membentang kertas kerja, menulis rencana buku-buku berkaitan prasekolah. Dengan segala kepakarannya, beliau merupakan rakyat Malaysia pertama mempunyai kelulusan tertinggi luar negara dalam bidang pengajian awal kanak-kanak.

Bukan pelajar pandai

Sejak di bangku sekolah lagi beliau bukanlah merupakan pelajar cemerlang dan setiap peperiksaan besar yang beliau duduki pastinya memberikan keputusan yang menghampakan.

“Keputusan peperiksaan SPM saya memang mengecewakan. Ada subjek yang tak lulus. Memang sedih tengok orang lain berjaya. Tetapi semangat ingin mencuba apabila melihat kejayaan orang lain dan keinginan menebus kesilapan lalu.

“Ketika itu, hanya kejayaan menerusi pendidikan  merupakan salah satu cara yang boleh mengubah kehidupan masa depan. Bagaimana pun kena  ada keyakinan diri penting biar pun berkali-kali menduduki peperiksaan. Percaya kejayaan akan diperolehi jika tabah mencuba,” ujarnya mengimbau kenangan persekolahannya.

Gagal SPM

Kegagalan adalah titik perubahan bagi semua orang yang memberi peluang kedua atau membetulkan diri semula untuk tampil lebih yakin dan berjaya.

“Setelah keputusan SPM mengecewakan, saya membantu ibu bapa di kebun getah. Setiap pagi saya akan menolong menguruskan kebun. Sehingga suatu hari, saya terfikir sampai bila saya akan jadi penoreh.

“Perasaan memang berat hati. Tak akan saya akan menjadi penoreh getah selama-lamanya. Keputusan teruk!  Bahasa Inggeris, Matematik, Sains saya gagal. Subjek lain cukup makan aje. Nak mintak kerja pun tak layak. Ia cabaran buat saya. Orang yang berjaya dihargai. Orang yang tidak berjaya sebaliknya. Jadi ketika ini hati kena cekal. Sebenarnya, kegagalan inilah yang menjadi pendorong.

“Sebelum itu, saya saya cuba berniaga kain di pasar pagi disekitar daerah Temerloh Pahang. Ketika itu saya mengikut bapa saudara berniaga. Kesudahannya, bidang perniagaan tidak sesuai dengan jiwa saya. Ketika inilah perasaan rasa bersalah dalam diri menguasai. Saya mula terfikir bahawa kecemerlangan akademik sahaja yang dapat mengubah nasib saya.

“Lantas  mengambil peperiksaan di sekolah persendirian untuk kali ke dua SPM. Saya lulus SPM dengan pangkat tiga buat kali kedua itu. Keputusan SPM kedua cukup makan aje untuk melayakan saya mengambil STPM,” ceritanya lagi.

STPM 7 kali demi bergelar mahasiswa

Mahu mengubah nasibnya, Prof Dr Bustam mengambil keputusan untuk menduduki peperiksaaan STPM. Namun nasib tidak menyebelahinya setiap kali menduduki STPM, beliau menemui kegagalan sehingga tujuh kali! Keputusannya itu tidak melayakkannya untuk mendapat tempat di universiti tempatan.

Beliau tidak menafikan malu dengan kawan-kawan dengan keputusan STPM. Namun itu tidak mematahkan semangatnya untuk berjaya.

“Memang saya malu dengan kawan-kawan. Asyik mengulang STPM sampai tujuh kali. Tetapi saya nekad untuk belajar dan berjaya. Saya berpegang pada prinsip hidup supaya jangan mudah putus asa.

“Hanya menggunakan keputusan cemerlang STPM sahaja yang melayakkan seseorang itu memasuki universiti. Ketika itu, saya sedar bahawa dengan pelajaran yang cemerlang sahaja dapat membantu kehidupan baik. Rakan-rakan sudah bekerja, saya pula baru nak masuk universiti pada usia 30 tahun. Saya sentiasa membaiki diri. Sebab matlamat saya nak masuk university. Saya target untuk mendapat A, barulah boleh masuk universiti. Jika saya tidak mencuba, sebanyak tujuh kali, saya mungkin tidak berada disini. Inilah ujian bagi saya!

“Sebelum berjaya, saya belajar di kelas persendirian dan pada masa yang sama bekerja untuk mengambil peperiksaan STPM. Saya buat kerja sampingan seperti main boneka di perpustakaan, majlis sambutan hari jadi dan juga pusat membeli belah untuk tambah pendapatan.

“Dalam pada itu, saya mencuba nasib memohon maktab perguruan dan diterima. Ketika ini, guru lulusan STPM bergaji rendah dalam RM275.00. Namun dengan gaji serendah itu amat sukar untuk meneruskan kehidupan di Kuala Lumpur. Saya tinggal di rumah setinggan. Saya berfikir tak saya nak hidup begini selama-lamanya. Saya nak menjadi orang yang berilmu,” jelasnya.

Malah beliau pernah bekerja sebagai boneka jalanan selama lima tahun bagi menyara kehidupan ketika menuntut di Maktab Perguruan Ilmu Khas (MPIK), Cheras di samping untuk menghiburkan masyarakat khususnya kanak-kanak. Dalam pada itu, beliau juga turut diundang bagi menjayakan siri rancangan boneka di beberapa stesen televisyen tempatan termasuk TV1 dan TV3.

Kejayaan masih ada walaupun pernah gagal

Apabila ditanya mengenai peluang kedua kepada mereka yang mengalami kegagalan. Beliau berpendapat, setiap yang mengalami kegagalan pasti akan menemuai kejayaan.

“Kita mesti yakin untuk berjaya. Jangan putus asa untuk mencuba. Kisah saya ini, misalnya. Jika saya  berputus asa menduduki peperiksaan SPM kali pertama tanpa mencuba kali ke dua, saya tidak mungkin diterima masuk ke maktab perguruan ketika itu.

Jika saya berputus asa menduduki peperiksaan STPM kAli ke tiga atau ke lima tanpa mencuba hingga kali ke tujuh maka saya tidak akan menjejaki kaki di universiti dan tidak akan jadi seperti hari ini,” ujarnya.

Tambahnya lagi, kebanyakkan pelajar salah tanggapan dengan kegagalan atau keputusan SPM yang tidak menyerlah menjadi aras untuk kecewa dan berputus asa meneruskan pengajian. Hakikatnya cara ini salah, Banyak laluan kerjaya yang boleh dilakukan dengan memilih aliran vokesional.

“Kini terdapat banyak bidang vokesional yang ditawarkan selain kerjaya menerusi bidang akademik. Namun, pemilihan haruslah mengikut kemampuan diri  dan minat bukan mengikut kawan. Lihat kepada kekuatan pada diri kita. Jika kita tak bagus geografi, kita score subjek lain. Ingatlah, bahawa setiap kita sebenarnya ada pontensi pada diri. Perlu berubah dan berani mencuba berkali-kali untuk mencapai kejayaan,” nasihatnya.

Kelayakan Akademik

-Doctor of Education (Early Childhood Education) University of Massachusetts, USA

-Master of Sciences (Early Childhood Education) Southern Connecticut State University, USA

-Professional Child Care Qualification (Infant, Toddler and Preschool) The Commonwelth of -Massachusetts Office of Childcare, USA

-Bachelor of Education (Teaching Malay as First Language) (Universiti Pertanian Malaysia)

-Sijil Guru (Maktab Perguruan Ilmu Khas)

*IKUTI KISAH SELANJUTNYA DALAM MAJALAH KELUARGA ISU JANUARI 2019


Manjakan Anak, Beli Mainan, Itu Rezeki Anak. Jangan Sekat Nanti Rezeki Kita Pun Tersekat!

Ada juga kes insan tidak mensyukuri kurniaan ALLAH ini dengan tindakan kejam seperti membuang anak mereka di merata tempat sehingga menyebabkan kematian. Ini bermakna dia juga membuang rezeki bersama anak tersebut.

Orang kata anak pembawa rezeki buat ibu ayah. Setiap kali berbuat baik dengan anak-anak tentu ada ganjaran tanpa kita sedar seperti dipermudahkan urusan harian.

Percayalah setiap anak yang dilahirkan telah ditentukan rezekinya oleh Allah SWT. Dengan itu, ibu bapa secara langsung turut sama menumpang rezeki anak.

Waima memanjaka anak dengan membeli permainan juga adalah salah satu untuk memberi kegembiraan kepada anak. Biarlah permainan itu murah tetapi ia cukup bernilai buat anak.

Rezeki anak merasaikan keseronokkan itu, akan menyebabkan rezeki kita tidak tersekat.

Perkongsian dari mengenai rezeki anak itu lah yang menjadi asbab rezeki ibu ayah melimpah ruah.

Bacaan lanjut: Minum Susu Bukan Penyebab Gemuk. Doktor Ini Jelaskan Salah Faham Dan Cara Minum Dengan Betul.

Sekat rezeki anak, rezeki kita pun tersekat!

Ada orang kata beli mainan ni membazir. Sebenarnya ia bukan membazir tapi itu la rezeki anak-anak.

Ada orang kata manjakan anak sangat tak elok. Apa dia nak kita beli.

Bagi saya tak ada rezeki yang tak elok. Semua rezeki elok. Anak di manjakan sejak kecil, itu pun rezeki dia.

Ada anak, ibu ayah duit banyak pun belum tentu lagi dapat rasa manja-manja.

Rezeki anak-anak ni datang dalam pelbagai bentuk.

Ada anak dapat rasa limpahan kasih sayang ibu ayahnya setiap masa tanpa di tagih.

Ada anak susah nak dapat rasa kasih sayang walaupun selalu menagih di kasihi.

Macam-macam..

Memang la yang kerja banting tulang siang malam tu kita, tapi rezeki yang kita dapat mungkin datang dari rezeki anak-anak.

Memang la yang mengurus dan menjaga ekonomi keluarga tu kita, tapi rezeki ekonomi kita ni mungkin datang dari rezeki anak-anak.

Menumpang rezeki anak

Apa yang kita ada sekarang ni? Mungkin itu semua rezeki anak-anak.

Kita ni cuma pemegang amanah je, wajib salurkan rezeki tersebut pada penerima yang sah.

Silap hari, kita yang menumpang rezeki anak-anak rupanya. Allahu..

Makanya usah la kita berkira-kira dengan anak. Usah la kita bakhil sangat fikirannya.

Tak ada bazirnya beli mainan jika itu buat anak rasa gembira dan teruja.

Elak sewenangnya kita sekat rezeki anak-anak dengan kata membazir, tak penting, ngada-ngada dan sebagainya.

Mampu beli, tak mampu usah beli. Belum rezeki anak untuk dapat.

Jangan terkejut! Makin kita mewah-mewahkan anak, makin mewah la rezeki kita datang mengalir kelak.

Rezeki tak pernah terputus kalau kita tak sekat-sekat rezeki anak!

Wallahu A’lam,

Sumber:  Mohd Fhais Salim

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Ikhtiar Hamil, Nabila Huda Beli Vitamin Khas Ketika Di London

Setiap pasangan suami isteri sememangnya menginginkan zuriat sendiri terutama apabila sudah lama mendirikan rumah tangga. Usaha dan tawakal adalah jalan terbaik untuk dikurniakan rezeki cahaya mata.

Tak kurangnya juga seperti pelakon Nabila Huda yang baru-baru ini difahamkan membeli vitamin khas untuk mendapatkan anak ketika berada di London.

Menerusi ciapannya di Twitter, Nabila berkongsi gambar vitamin yang dibelinya itu kepada orang ramai.

“Orang pergi London beli baju la, branded handbags la, itu ini. She beli ni…. hahahahaha! I’m one in a million okay…,” tulisnya.

Dalam pada itu, ciapannya itu turut menerima maklum balas yang positif kerana rata-rata warganet berkongsi tentang keberkesanan vitamin tersebut.

Sekadar info, Nabila dan suaminya Izwan telah mendirikan rumah tangga pada 2015 dan masih belum dikurniakan cahaya mata. Namun, Nabila masih dikurniakan seorang anak perempuan, Keisha Laila hasil daripada perkahwinannya yang terdahulu dengan Zaidy Zalian sebelum berpisah pada 2011.

Sumber: Twitter


“7 Tahun Pendam Tanpa Kongsikan Dengan Sesiapa, Sekarang Saya Boleh Tidur Lena.” Lelaki Ini Kongsi kisah pengurusan Jenazah Ibunya. Sebaknya!

Perit kehilangan orang yang disayangi hanya Tuhan yang tahu.  Seolah-olah separuh jiwa dibawa pergi. Namun tanggung jawab perlu dilaksanakan dalam memastikan jasad orang yang disayangi selamat dikebumikan.

Bagi Mohd Lutfi Osman Haron yang merupakan seorang Konsultan berkongsi cerita mengenai kisah urusan jenazah membabitkan arwah ibunya.

Lebih memilukan, kisah tersebut dipendam selama 7 tahun oleh Mohd Lutfi sebelum dia sudi berkongsi cerita tersebut bersama penonton di dalam satu program Hadith Open Mic.

“12 Jun 2010, pertama kali saya menaiki Kelas Ekonomi seumur hidup walaupun sebelum ini biasa naik dari kota Baharu ke Kuala Lumpur.  Dalam penerbangan itu, saya baca Yassin, penumpang sebelah tanya pergi tahlil ke. Saya cakap saya baca Yassin untuk arwah ibu saya yang kini berada di bawah kaki saya. Itu adalah tanggung jawab terakhir saya sebagai anak sebelum jasad ibu saya dikuburkan,”ujar Mohd Lutfi.

Dua jam sebelum penerbangan, dia diberiahu jenazah tak muat dalam keranda.

“Setelah diikut bahu ke bahu memang tak muat  Lebih kurang 6 cm jadi kena sengetkan badan arwah ibu. Kemudian pihak sana tanya sama ada mahu dikuburkan di Kota Bahru atau Putrajaya. Saya cakap ada 1000 orang tengah tunggu saya bawa balik jenazah. Jadi saya nak buat tanggung jawab tersebut.

“Jadi saya dinasihatkan untuk solat sunat minta pada Tuhan. Usai solat, diangkat jenazah dan tidak perlu seinci pun dialihkan jenazah masuk ke dalam keranda.

Ketika tiba di airport, sekali lagi dia diduga bila mana pihak airport menyatakan proses mengambil masa 2 jam untuk mengeluarkan jenazah.

“Apabila tiba di airport KLIA nk keluarkan jenazah ambil masa 2 jam. Saya merayu pada pengurus jenazah tolonglah saya. Dua jam terlalu lama untuk jenazah ibu saya. Setelah 15 minit saya diberitahu jenazah ibu saya sudah berada di luar. Jadi saya berjumpa pegawai yang uruskan jenazah, katanya itu tanggung jawab fardhu kifayah kepada jenazah. Besar tanggung jawab kita sebagai anak dan masyarakat untuk membantu sesama sendiri.

“Alhamdulillah, jenazah sampai ke Putrajaya dan selamat dikuburkan. Itulah tanggung jawab terakhir saya sebagai anak ketika jasad ibu saya sebelum dikuburkan. Inilah cerita 7 tahun yang tak pernah saya kongsikan pada sesiapa. Saya rasa malam ni saya boleh tidur lena.

Bukan sahaja abang yang berkongsi cerita rasa sebak, orang yang dengar pun menangis…Sedutan dari rancangan Hadith Open Mic, Musim ke 2 oleh Kengkawanproject..Pasukan Hadith Open Mic Musim ke 3 kini berada di United Kingdom. Jika ada kenal kawan atau saudara mara yang berada di UK yang berminat untuk menjaga lokasi, mohon beritahu ya.


Petua Teh Serai Awet Muda Untuk Muka Flawless & Bertenaga. Guna Tiga Bahan Jer Dengan Kos Tak sampai RM20!

Selain menjadi bahan penyedap dalam masakan, serai antara herba yang sangat efektif untuk membaiki kesihatan dalaman seorang wanita. Bagi anda yang mementingkan kecantikan dan kesihatan dalaman, apa kata cuba praktik petua menggunakan serai ini.

Perkongsian petua oleh Mastura Rashid melalui laman facebook ini boleh dijadikan panduan untuk anda. Patutlah wajahnya bersih tanpa cela, rupanya dia mengamalkan petua mudah ini.

Tapi, dalam mana-mana herba pun, bila ada baik, mesti ada buruknya juga jika terlebih dos, terutama sekali jika anda sedang mengandung, menyusu atau orang tua. jadi, berpada-pada tatkala mengamalkan sesuatu petua.

Jom kita ikuti perkongsian beliau seperti di bawah ini. Semoga bermanfaat untuk semua. Selamat mencuba !

Okay, resipi teh serai ni asalnya adalah dari perkongsian seorang bidan kelantan. Kalau tengok umur dia waktu tu, ingatkan baru lewat 30an atau awal 40an gitu.
Rupanya dah 50an ok. Pengsan fiona tengok wajahnya yang bersih dan muda tak padan umur.  Kemerahan, bersih, bertenaga. Jangan fikir dia bela saka atau hantu raya pulak ok. Memang dia amalkan teh serai sejak muda lagi.

BAHAN-BAHAN

3 batang serai
1 sudu besar daun teh hijau
2 ketul besar gula batu (pecahkan)

Resipi asal hanya gula batu dan serai saja. Tapi fiona tambah daun teh hijau supaya teh ni supaya fungsi awet mudanya berdouble triple dengan teh hijau yang antioksida. Bukan saja darah lancar, siap pakej cairkan kolestrol ,sihatkan jantung dan otak sekali.

Boleh guna teh hijau uncang brand OSK, AHMAD TEA ATAU BOH. Boleh ganti dengan teh rooibois atau black tea biasa. Boleh guna madu, stevia atau gula perang kalau tak nak gula batu. Tapi sebaiknya jangan guna gula biasa sebab tak berkhasiat. Boleh tambah halia jika nak extra hot. Tambah lemon untuk extra vitamin c booster.

Ketuk serai sampai pecah supaya kesemua khasiat serai masuk dalam air rebusan.

Isi air dalam cerek terus (cerek jenis boleh masak atas induction cooker), atau dalam periuk pun boleh.

Isi serai dan teh hijau.

Masukkan gula batu terus ke dalam air. Mulakan merebus sampai mendidih.

Dah didih, tutup api, dan biarkan seketika selama 10 minit. Biarkan dulu bahan-bahan berada dalam cerek. Nampak tak air dah bertukar warna perang? Kalau air bertukar hitam, cuba check, takut ada cicak tokek termasuk sekali tanpa sedar.

Tuang secawan. Harumnyaaa aroma teh serai ni. Jadilah kau esok berwajah baby baby dengan teh awet muda yang satu ni. Simple kan? Tak buat jugak, tak tahulah.

Kos RM1 untuk 5 batang serai, dan RM10-RM15 untuk daun teh hijau asli sebungkus. Gula batu sepeket RM2.20. Kos tak sampai RM20, tapi boleh buat berkali-kali.

Jemput minum. Lepas minum ni berpeluh-peluh badan. Ini antara teh terbaik untuk diminum sebelum mulakan senaman atau buat kerja rumah.

Teh ni selamat diminum kanak-kanak ok. Tak perlu rebus 7 hari 7 malam. Cukup 10 minit untuk legakan cirit birit anak, demam dan sakit perut.

Oh jangan hairan lepas minum asyik nak kentut, sendawa dan kencing saja ok. Nilah “magic”nya teh serai awet muda ni. Amalkan gaya hidup sihat dengan bahan semulajadi dari dapur ok.

APA KEBAIKAN TEH SERAI?
1. Kalau selalu senggut sampai guling-guling dan bergulung macam tenggiling tu, bolehlah minum teh serai secawan bila senggugut menyerang takde belas kesian.

2. Untuk orang yang sakit-sakit urat, krem urat lepas bersukan, atau bersumo, boleh minum teh serai secawan ok. Serai bersifat antispasmodic, iaitu boleh melegakan otot yang kekejangan.

3. Melancarkan darah, buatkan badan berpeluh non stop macam berlari naik tangga 20 kali.

4. Detox semulajadi. Detox perut dan juga detox kulit. Jadi senang membuang, senang berpeluh dan anda pun sihat happily ever after.

5. Boleh melegakan sakit sendi dan arthritis.

6. Rumah yang selalu dimasuki ular, bolehlah tanam serai sekeliling pagar. Pantang 7 keturunan ular dekat dengan rumah yang ada pokok serai. Kalau dimasuki ular juga, belalah angsa sebagai bonus. Ular paling anti dengan bunyi angsa. Tapi angsa arwah abah dulu, kena telan juga dengan ular sawa. Bising sangat kot, jalan mudah, telan saja.

7. Melegakan selsema dan meningkat sistem imun badan, dan mengelakkan kerosakan sel badan. Jadi badan dan muka maintain awet muda.

APA SIDE EFFECT TEH SERAI?
1. Ibu mengandung tak boleh minum dikhuatiri berlaku birth defect disebabkan bahan aktif nama Citral dan Myrcene yang ada dalam serai.

2. Fungsi melancarkan darah haid juga menyebabkan risiko keguguran tinggi.

3. Orang berkulit sensitif tak boleh minum teh serai kerana serai ni boleh trigger ruam dan alergik.

SIAPA BOLEH MINUM?
Semua dari kanak-kanak hingga orang tua. Termasuk ibu menyusu. Tapi ibu menyusu tak perlu letak daun teh hijau ok. Teh hijau ada kafein. Elakkan.

Jika anda mengandung, berkulit sensitif, nak makan boleh, tapi dalam masakan saja ok. Elakkan minum teh, apatah lagi sapu minyak serai yang panas di kulit.

Boleh tengok cara buat di dalam gambar. Fiona dah ubahsuai resipi ni untuk tambah fungsi antioksida dan sejukkan badan.

BERAPA KALI MINUM SEHARI?
Serai bersifat diuretik. Boleh singkirkan garam dan air berlebihan dari badan. Efek kencing, berpeluh tu sangat biasa. Boleh minum 2-3 kali sehari. Tapi sebaiknya jangan tambah gula putih ok. Hilang khasiat dia tau.

Tambah halia untuk efek panas dan extra diuretic function. Orang yang ada darah tinggi, bengkak badan, kencing manis, elok minum teh serai ni. Kalau ada kencing manis, tolong jangan tambah gula batu, gula biasa, gula perang, madu, atau pemanis. Stevia saja ok.